PPZ-MAIWP Saran Tunaikan Zakat & Wakaf Di Bulan Ramadan

Kalau anda perasan orang tua-tua dulu selalu berpesan, kalau nak bayar zakat (harta) kena tunggu bulan Ramadan. Sedar tak sedar berbaki beberapa hari sahaja lagi nak habis Ramadan ni. Anda dah bayar zakat ke belum tu?

Haa…seluruh masyarakat Islam dah boleh cepat-cepat tunaikan zakat terutamanya zakat fitrah yer. Bukan apa, takut terlewat lagi. Ye lah kang jadi macam tahun lepas bila tiba-tiba raya mengejut tu tak ke ‘pengsan’ kita.

Anda juga sempat lagi nak kejar Lailatul Qadar. Gandakan amalan, tunaikan zakat, berwakaf untuk mendapat ganjaran pahala berganda. Bagi anda yang baru nak mula bayar zakat tu, jadikan Ramadan sebagai haul zakat!

Begini…bulan Ramadan adalah bulan mulia yang ganjaran pahalanya akan dilipatkaliganda. Jadi setiap perbuatan yang dilakukan mendapat manfaat yang lebih. Allah S.W.T memilih Bulan Ramadan sebagai bulan penuh keistimewaan yang diturunkan Al-Quran, difardukan puasa dan zakat, digalakkan berinfaq (wakaf dan sedekah)

Bukan itu jer, pahala juga akan digandakan sehingga 70 kali ganda. Jika Allah kehendaki, Dia akan menggandakan sehingga 700 kali ganda. Banyak tu. Jadi amalan sebegini lah yang kita perlu buat sekarang di bulan Ramadan selain zakat dan infaq (wakaf dan sedekah). Kelebihan dan ganjaran yang bakal anda dapat berlipat kali ganda inilah tawaran terbaik daripada Allah buat hambaNya.

Di Wilayah Persekutuan kadar zakat fitrah tahun 2023 ialah RM7, RM14 dan RM21.

Bagi memudahkan urusan anda untuk menunaikan kewajipan membayar zakat fitrah, anda boleh melaksanakannya melalui:

2. Amil Fitrah
– 921 penolong amil fitrah di seluruh Wilayah Persekutuan
– 10 kaunter PPZ-MAIWP, masjid-masjid, surau-surau dan pasar raya

3. Ejen–ejen online kutipan PPZ-MAIWP
– 15 perbankan internet
– E-Wallet iaitu Boost, Shopee, Tulus, GoPayz, The Noor, Raiz
– Online Portal iaitu senangPay, MyEG, PayHalal, MyPay, Elzar Shariah, Al Amin dan MyVerify

Zakat bukan sekadar zakat fitrah. Umat Islam juga digalakkan untuk menunaikan zakat harta di bulan Ramadan bagi memperoleh ganjaran pahala berganda. Zakat harta termasuklah zakat pendapatan, simpanan, emas, perak, perniagaan dan sebagainya. Jadikan Ramadan sebagai haul zakat anda. Jadi kepada anda yang mahu menunaikan zakat harta boleh ditunaikan melalui saluran berikut.

1. Kaunter PPZ-MAIWP dibuka 7 hari seminggu termasuk cuti umum daripada 8.15am – 4.30pm.
2. Portal iaitu zakat.com.my
3. Aplikasi MyZakat
4. Skim Potongan Zakat Bulanan (Skim PZB)
5. Door To Door (Tempahan di mytemujanji.zakat.com.my)
6. Kaunter Zakat Digital. (Tempahan di mytemujanji.zakat.com.my)
7. Ejen-ejen Kutipan Zakat – Perbankan internet, Kaunter Bank, Pos, E-Wallet, Firma-firma & lain-lain.

Selain itu, PPZ-MAIWP telah diberi amanah oleh MAIWP untuk mengutip wakaf tunai di Wilayah Persekutuan. Bayaran wakaf tunai am dan wakaf khas boleh dilakukan melalui saluran berikut:

Kaunter PPZ-MAIWP dibuka 7 hari seminggu termasuk cuti umum daripada 8.15am-4.30pm

Sebagai galakan, PPZ-MAIWP menawarkan pelbagai hadiah menarik buat pembayar yang menunaikan zakat dan berwakaf sepanjang bulan Ramadan di PPZ-MAIWP.

Anda boleh melakukan pembayaran secara dalam talian sama ada melalui fitrah.zakat.com.my atau ejen-ejen online selain berpeluang memenangi 1000x baucar KFC! Wah bestnya.

Bukan tu jer gais, sekiranya anda melakukan pembayaran zakat harta dan wakaf pada bulan Ramadan ini, anda berpeluang memenangi hadiah-hadiah gempak seperti berikut:
1x pemenang pakej umrah
5x pemenang set solat eksklusif
7x pemenang jam buruj
7x pemenang telekung eksklusif
7x pemenang sejadah eksklusif
7x Al quran ‘tagging’
7x pemenang rehal eksklusif

Fuh, menarik betul yer hadiah yang disediakan ini. Jadi, kepada anda yang mahu melaksanakan kewajipan anda, jangan ditunggu lagi, tunaikan segera dan berpeluang menang hadiah tadi! Good luck!

Tinggal beberapa hari sahaja lagi kita akan menyambut Aidilfitri dan Ramadan bakal meninggalkan kita. Marilah kita sama-sama rebut peluang yang ada dan menambahkan ganjaran pahala berganda dan jadikan Ramadan pada tahun ini paling indah dengan kasih sayang sesama insan melalui berkongsi rezeki dan meringankan beban mereka yang memerlukan dengan menunaikan zakat dan berwakaf.


Puteri Sarah Enggan Tarik Saman Ira Kazar Punca Syamsul Tak Lafaz Cerai

Pelakon Puteri Sarah mendedahkan Syamsul Yusof tidak jadi melafazkan cerai berikutan dia tetap mahu meneruskan saman terhadap Ira Kazar.

Memetik Sinar Harian, Puteri Sarah berkata dia tidak akan menarik semula tuduhan terhadap keluarga Ira kerana itu adalah hak yang diperjuangkannya.

“Buat apa saya nak tarik saman terhadap Ira, sedangkan itu yang saya perjuangkan selama ini,” katanya.

Dalam pada itu, Puteri Sarah berkata Syamsul juga tidak bersetuju dengan jumlah nafkah dituntut untuk kedua-dua anak mereka serta meminta dikurangkan sebanyak 30 peratus.

Menurus Puteri Sarah lagi, jumlah nafkah tersebut dicadangkan sendiri oleh Syamsul ketika prosiding terdahulu.

“Hari ini tiba-tiba nak diskaun, saya tak akan berganjak, demi anak-anak, saya sanggup berjuang,” katanya.


Syamsul Yusof Tak Jadi Lafaz Cerai Puteri Sarah

Pengarah sensasi, Syamsul Yusof mengejutkan mahkamah apabila tidak jadi menceraikan isteri pertamanya pelakon Puteri Sarah.

Memetik Kosmo, berikutan tiada lafaz cerai daripada Syamsul, prosiding dijangka akan diteruskan dengan laporan Jawatankuasa Pendamai (JKP) di Hakim Syarie Akmaluddin Ilyas.

Mahkamah menetapkan prosiding lafaz cerai dibuat hari ini selepas peguam syarie yang mewakili kedua-dua pihak memaklumkan terdapat perkembangan baharu dan penyelesaian.

Bagaimanapun, terma penyelesaian akan dimaklumkan pada tarikh tersebut yang mana ia akan direkodkan. Antara terma penyelesaian itu ialah hadanah, nafkah anak, mutaah, nusyuz dan harta sepencarian.

Untuk rekod, Syamsul dan Puteri Sarah berkahwin pada 8 Mac 2014. Pasangan itu dikurniakan dua cahaya mata Syaikul Islam, 6, dan Summayah, 4,.


Madu Miera Leyana Tetap Tak Nak Bercerai, Mahkamah Arah Lantik JKP

Madu kepada pelakon Miera Leyana iaitu Adibah Abdul Mutalib tetap tidak mahu bercerai dan mahu mempertahankan perkahwinannya bersama Rosland Othman yang dibina sejak 28 tahun lalu.

Memetik Kosmo, susulan itu Mahkamah Rendah Syariah Kuala Lumpur mengarahkan supaya Rosland Othman dan isteri pertamanya Adibah Abdul Mutalib melantik wakil Jawatankuasa Pendamai (JKP) dalam menyelesaikan kemelut rumah tangga mereka.

BACA: Madu Miera Leyana Terkilan Tak Dapat Jumpa Anak Di Hospital

Perkara itu dimaklumkan peguam syarie Datuk Khairul Anwar Rahmat yang mewakili Adibah selepas pergurusan kes itu. Adibah selaku defendan tidak bersetuju dengan tindakan suaminya untuk bercerai.

“Anak guam kami berpendapat bahawa ikatan perkahwinan selama 28 tahun ini masih perlu dipertahankan dan perkahwinan tidak sewenang-wenangnya dibubarkan.

“Tapi Alhamdulilah mahkamah telah menerima hujah kami (bantah cerai) dan pihak-pihak perlu melantik JKP supaya hakim syarie sendiri dapat menentukan letak duduknya kes ini,” katanya.

Difahmkan, Rosland dilaporkan mahu meneruskan lafaz cerai hari ini namun dibantah oleh Adibah.

Terdahulu, Adibah berkata dia tidak berhasrat untuk failkan perceraian dan mahu menyelamatkan rumah tangganya.


Isteri Fad Bocey Hamil Anak Kelima

Tahniah diucapkan buat pelawak Fad Bocey apabila isterinya, Syaheera kini sedang hamil anak kelima mereka

Beritga gembira itu dikongsikan oleh Syaheera yang berkata dia tidak sangka akan diberikan lagi rezeki zuriat serta menitipkan doa buat wanita yang masih menantikan kehadiran cahaya mata.

“Ingat empat rupa-rupanya lima. Rezeki anak kita percaya. Kepada sesiapa yang menantikan zuriat, semoga Allah tiupkan malaikat kecil menjadi penghuni rahim kalian,” tulisnya.

Sementara itu, menerusi Insta Story Syaheeera memuat naik video seorang wanita yang berdepan ‘morning sickness’ yang teruk sepertinya.

“Sama seperti saya lepas test tu jadi double line kalau tak scan tak buat test elok pula tapi sudah tentu la kita kena buat test to extra careful.

“Makanya lama menyepi sebab ni la. Dalam kereta, dekat kedai makan, depan rumah apatah lagi dalam toilet. Lagi la bwek,” tulisnya.

Untuk rekod, Fad dan Syaheera mendirikan rumah tangga pada 14 Mac 2015. Pasangan itu dikurniakan empat cahaya mata termasuk pasangan kembar.


“Saya Minta Doakan Supaya Saya Terus Istiqamah”

Baru saja pulang dari mengerjakan ibadah umrah, pelakon Daiyan Trisha meminta mereka diluar sana supaya mendoakan dirinya agar terus istiqamah.

Memetik Harian Metro, Daiyan berkata meskipun tidak menutup aurat sempurna namun dia mempunyai matlamat untuk dirinya.

“Saya cuma minta orang doakan supaya saya terus istiqamah. Ia agak berbeza pada setiap individu. Perjalanan hidup saya nak jadi seorang muslimah yang sempurna pun jauh lagi.

“Dan cabarannya pun lain untuk setiap individu. Jadi saya minta orang doakan sahaja sebab setiap kali umrah saya mesti bawa balik diri yang baru di mana walaupun tak tutup aurat tapi saya ada matlamat untuk diri saya sendiri dan apa yang saya boleh berikan kepada semua,” katanya.

Menurut Daiyan, dia kini mengeluarkan selendang dan ia merupakan salah satu usaha untuk dirinya istiqamah serta memudahkan wanita untuk mengenakannya.

“Ini usaha saya untuk istiqamah dan setiap wanita boleh cuba macam nak kenakannya masa Ramadan, hari Jumaat atau apa saja.

“Berkenaan dengan pembabitan dengan agensi peragaan antarabangsa, jika terlalu seksi saya akan cuba tolak. Tapi kebanyakan jenama antarabangsa lebih memahami,” katanya.

Dalam pada itu, Daiyan berkata orang ramai hanya melihat luarannya sahaja dan dia memahami apabila mereka menghakiminya apabila dia tidak bertudung.

“Takkanlah saya balik umrah, apa yang orang tengok hanyalah pakaian saya sahaja. Itu yang paling senang untuk cari salah. Kalau hati ini boleh keluar. Maknanya, boleh nampak tompok-tompok hitam, itu pun kalian ‘judge’. Kalaulah boleh nampak.

“Orang tak boleh nampak hati saya. Apa yang mereka nampak adalah luaran saya. Jadi, saya faham apabila khalayak ‘judge’ (mengadili) saya bila tak pakai tudung,” katanya.


“Konten, Marketing, Prank? Orang Gila Je Buat Hal Ini Gurauan” – Zulin Aziz

Awal pagi tadi, perkongsian pelakon Zulin Aziz mengejutkan ramai apabila memuat naik posting seolah memberi bayangan rumah tangganya dengan suami, Farhan Norzaini sudah berakhir.

Rata-rata netizen terkejut dengan perkongsiannya itu, malah ada yang mendakwa posting tersebut adalah gimik atau konten.

Bagaimanapun, menerusi perkongsian di Insta Story, Zulin menafikan status tersebut adalah gimik dan perkara itu bukan boleh dibuat bergurau.

Zulin berkata dia hanya memerlukan doa yang baik-baik daripada orang ramai apatah lagi mentalnya sudah cukup koyak.

“Content, marketing, prank? Benda-benda bodoh sewaktu dengannya untuk apa? Saya tak ada lagu nak keluar, tak ada produk nak lancarkan. Hal macam ini orang gila saja buat gurauan. Please stop!

“Saya mohon doa. Hanya Doa. Mental saya dah cukup koyak. Cukup-cukuplah jangan ditambah. Saya berharap doa yang baik-baik itu berbalik dekat korang,” katanya.

Untuk rekod Zulin mendirikan rumah tangga dengan Farhan pada 20 Februari 2022 dan aktres itu pernah mengalami keguguran anak pertama pada Ogos tahun lalu.


Dekat Nak Raya Ni Segala Benda Buat Promo! Part Travel Paling Syok, Jimat Banyak

Lagi beberapa hari jer umat Islam bakal menyambut bulan Syawal iaitu Hari Raya AidilFitri. Faham faham jer lah situasi menjelang malam raya banyak promosi yang korang sendiri boleh lihat. Sama ada dalam talian mahupun di kedai persiapan hari raya.

Tapi kali ni kami nak share dengan korang di mana promosi ini bukan sahaja ada pada malam raya. Malah bermula sekarang pun korang boleh menikmati hari promosi kaw-kaw dari airasia Super App.

Buat geng yang suka travel korang kena baca sampai habis. Apa yang kami boleh katakan siapa yang grab promosi kali ni memang untung banyak! Rugi kalau abaikan.

Bersempena dengan Hari Raya AidilFitri, airasia Super App bagi harga runtuh yang kaw-kaw hanya di Super App Raya Sale. Siap ada 60%  diskaun untuk semua penerbangan, hotel, shop, ride dan banyak lagi!

Paling best korang juga boleh dapatkan 5x lebih mata dengan setiap pembelian, dan jika korang bertuah korang mungkin berpeluang memenangi 2 tiket travel ke Bangkok secara percuma!

Kali ni betul-betul raya yang memberi makna bila semua benda yang korang boleh bawa orang tersayang, semuanya ada sale. Memang awesome lah kali tu raya korang.

Kalau korang nak tahu, bermula 17 April sehingga 23 April 2023 hampir kesemua syarikat penerbangan ada DISKAUN RM40 dengan kod [SUPERRAYA]. Jadi bermula hari ini korang boleh lah usha mana airline yang korang suka untuk tempah tiket penerbangan dengan lebih 700 syarikat penerbangan di seluruh dunia.

Bukan tu jer tau, bab penginapan pun ada diskaun. Senang cerita pakej promosi kali ini dari A sampai Z semua ada durian runtuh. Penginapan pula dapat DISKAUN 30% untuk semua hotel dengan kod [SUPERSALE].

Korang boleh pilih lebih daripada 900,000 penginapan di seluruh dunia yang ada dalam Super App Raya Sale kali ini.

Bila dah pergi travel tu, tipu sangat kalau tak membeli kelengkapan diri kan? Maklum lah nak OOTD mesti lah nak outfit yang gempak disamping penjagaan kulit. Al maklum lah dah syok travel takut kulit sunburn pula.

Tapi korang tak perlu risau bab tu, sebabnya bab beli membeli ni pun ada DISKAUN sehingga 50%. Diskaun ni termasuklah penjagaan kulit, makanan ringan, perfume, fesyen dan banyak lagi lah item yang korang boleh grab dengan harga ni.

Bukan tu sahaja, dengan airasia Super App Raya Sale  korang juga boleh menggunakan perkhidmatan ride yang disediakan. Ala kalau nak pergi bazar Ramadan tu guna jer airasia ride ni. Siap boleh dapat RM3 OFF untuk 3 rides  dengan  menggunakan kod [RAYA3] bermula dari sekarang.

Ha sebelum kami terlupa korang juga boleh menggunakan apa juga pengangkutan masa nak balik kampung nanti. Sekurang-kurangnya korang dapatkan 5x air asia poin apabila korang menempah tiket bas dari airasia transport. Kali ni memang time korang menikmati promosi yang kaw-kaw dari airasia Super App.

Paling best sekali korang dengan hanya RM1, korang boleh hadiahkan baucar hotel bernilai RM30 kepada saudara mara atau rakan korang!

Selain itu, korang juga boleh menebus 50 mata yang bernilai RM1 sepanjang tempoh kempen ini. Kebiasaanya penebusan mata yang bernilai RM1 adalah dengan 125 mata. Kali ini kalau korang buat penebusan memang berbaloi banyak.

Dah nama pun airasia Super App kan mana mungkin tak ada flash deals. Korang yang nak flash deals dari airasia Super App ni jangan lupa save date di bawah. Kalau boleh buat terus reminder kat phone tu. Senang korang nak tahu nanti.

-Hotel bermula 17 – 18 April : DISKAUN 50% untuk semua hotel dengan kod [SUPERHOTEL]

-Tiket Penerbangan bermula 19 – 20 April : DISKAUN Sehingga RM50, kod promosi: SUPER50, inilah masa terbaik untuk menempah penerbangan korang dengan Citilink, ANA, Royal Brunei Airways, Etihad & banyak lagi!

-Shop bermula tarikh 21- 22 April : Penjagaan kulit, makanan ringan, wangian, aksesori fesyen & banyak lagi dengan DISKAUN sehingga 60%

Jadi yang nak semua rebut semua benda ni dalam masa 2 hari jangan lepaskan peluang korang. Time macam ni lah nak save budjet. Baru lah orang kata jimat berbelanja sambil luas pemandangan. Hihi.

Maklumat lanjut korang boleh layari laman rasmi ini. Jangan lupa download apps sekarang okey!


Yana Samsudin Tak Gentar Disaman, Dakwa Aliff Yang Hempas Pasu RM 400,000

Pelakon Yana Samsudin menjelaskan kontroversi dengan usahawan sensasi, Datuk Seri Aliff Syukri bukan gimik lakonan sebaliknya benar-benar berlaku.

Memetik BH Online, Yana berkata insiden itu berlaku ketika mengacarakan program raya terbitan Astro, dua minggu lalu. Yana berkata dia sangkakan produser program tersebut iaitu Alif Farhan sudah menyelesaikan isu itu dengan Aliff.

BACA: Sakit Kepala & Muntah-Muntah, Suami Syak Yana Samsudin Hamil Anak Ketiga

“Saya dan suami, Fadzil Zahari tak sangka video ini tular selepas dua minggu insiden berlalu. Kami terkejut kerana percaya produser, Alif Farhan sudah menyelesaikan isu ini dengan Aliff memandangkan kejadian berlaku ketika rakaman.

“Produser beritahu akan bertanggungjawab dan menyelesaikannya. Namun, sebaliknya video pergaduhan tular dan Aliff menuntut saya membayar ganti rugi bernilai RM400,000, jika tidak berdepan tindakan saman. Jujurnya, saya tidak gentar dengan gertakan Aliff. Kerana prinsip saya, berani kerana benar,” katanya.

Berkongsi cerita mengenai kejadian itu, Yana berkata dia menjalankan tugas sebagai pengacara menemubual Aliff dan ketika itu usahawan itu menunjukkan set pinggan mangkuk jenama dan pasu mahal miliknya.

“Pasu terletak dalam almari dan memiliki sijil, jadi saya memang tahu pasu ini barangan berharga dan takkan berani menyentuhnya.

“Aliff memegang pasu dan tunjuk kepada saya. Dia suruh saya pegang pasu, tetapi saya tak nak sentuh. Masa nak berikan pasu, saya tak sambut. Ketika itulah pasu terlepas daripada genggamannya dan terjatuh.

“Saya pelik kenapa barangan berharga nak suruh saya sentuh. Saya takut. Jadi, tuduhan saya pecahkan pasu seperti tidak masuk akal, sedangkan saya tak sentuh pun,” katanya.

Menurut Yana lagi, Aliff mula mengamuk macam orang hilang akal apabila pasu pecah serta mengeluarkan kata-kata hinaan sehingga suaminya, Fadzil Zahari hilang sabar.

“Aliff marah sebab saya tak sambut pasu. Dia yang hempas pasu, saya pula dipersalahkan. Dia mula membebel dan mengeluarkan perkataan menghina. Itu yang membuatkan Fadzil hilang sabar dan mula bergaduh dengannya.

“Memang kejadian Fadzil bergaduh dengannya benar-benar berlaku, bukan lakonan. Ramai mempertikaikan wajah saya tidak seperti orang dalam ketakutan. Kenapa nak takut, sedangkan saya tak pecahkan pasu,”katanya.

Dalam pada itu, Yana berkata dia tidak gentar kerana jika berdepan tindakan saman usahawan itu kerana banyak bukti ketika rakaman.

“Jika Aliff nak saman, saya tak kisah. Saya takkan bayar ganti rugi RM400,000 sebab terang-terangan bukan saya yang menghempaskan pasu.

“Dalam rakaman kita boleh nampak Aliff seperti sengaja melepaskan pasu, jadi kenapa saya harus dipersalahkan?” katanya.


Setahun Kahwin, Zulin Aziz Beri Bayangan Bercerai?

Perkongsian pelakon Zulin Aziz mengejutkan ramai apabila seolah memberi bayangan seolah rumah tangganya dengan suami, Farhan Norzaini sudah berakhir kerana tiada persefahaman.

Menerusi satu entri di Instagram sebentar tadi, Zulin turut memuat naik gambar perkahwinannya serta menulis  mungkin sampai disini sahaja kisah mereka.

BACA: “Kalau Boleh Memang Nak Anak Terus Tapi Tak Ada Rezeki Lagi” – Zulin Aziz

Menurut Zulin lagi, dia berharap semoga semuanya baik-baik saja dimasa akan datang dan masa dapat mengubat segalanya.

“Mungkin sampai sini saja kisah kami. Tiada bersefahaman. Semoga yang baik-baik untuk masa akan datang. InsyaAllah masa merawat semuanya. Terima kasih untuk semuanya. Jaga diri,” tulisnya.

Perkongsian Zulin itu mendapat pelbagai reaksi daripada netizen yang terkejut dengan perkara itu serta mengatakan pasangan itu sering memuat naik bersama-sama dan dilihat bahagia. Malah, ada netizen mengatakan beberapa hari lalu Zulin dan suaminya dilihat bersama dan tiada masalah.

Malah, ada yang berharap tidak menggunakan ayat-ayat seperti itu untuk konten semata-mata kerana perkara seperti ini tidak boleh dibuat main.

Zulin dan Farhan mendirikan rumah tangga pada 20 Februari 2022 dan pasangan itu baru saja meraikan ulang tahun perkahwinan pertama baru-baru ini.


“Ramai Artis Jadi Suami Dayus, Isteri Nusyuz” – PU Syed

Pendakwah bebas, Syed Mohd. Bakri Syed atau PU Syed, tidak menolak terlalu ramai golongan selebriti bergelar suami dan isteri boleh dilabel sebagai dayus dan nusyuz.

Menerusi satu perkongsian di Instagram, PU Syed memberi contoh nusyuz apabila isteri dibenarkan berlakon untuk menjayakan babak berpelukan dan berpegangan tangan dengan lelaki lain.

Tambahnya lagi, apabila seorang suami pula reda dengan perbuatan isteri dengan alasan kononnya itu adalah profesion mereka adalah dayus.

“Bila isu rumah tangga artis mula mengambil tempat dalam berita-berita di media sosial, maka masyarakat perlu mengambil iktibar. Dosa pahala tetap berlangsung dan dikira walaupun hanya sekadar lakonan,” tulisnya.

Perkongsian PU Syed itu mendapat pelbagai reaksi daripada netizen yang bersetuju serta menyifatkan ramai yang mengambil ringan tentang perkara tersebut.


“Anak-Anak Menyatukan Hati Kita Semua” – Fasha Sandha

Baru-baru ini perkongsian Fasha Sandha menjadi perhatian apabila memuat naik gambar bersama Nora Danish sekaligus membuatkan netizen gembira.

Difahamkan, Fasha dan Nora hadir berbuka puasa bersama bekas keluarga mentua iaitu Tan Sri Ramli Ngah Talib dan Puan Sri Raja Noora Ashikin Raja Abdullah.

BACA: Terhentak Bucu Katil, Fasha Sandha Patah Tulang Sebelah Mata Kiri

Menerusi foto itu, kedua-dua pelakon itu dilihat tampil sedondon memakai busana berwarna merah mengikut tema majlis.

Sementara itu, Fasha dilihat membalas komen Nora dengan mengucapkan terima kasih serta memuji aktres itu seorang yang baik hati.

Malah, Fasha berkata anak-anak sebenarnya yang menyatukan mereka semua serta meluahkan rasa syukur kepada Allah.

Terdahulu, perselisihan faham antara mereka berlarutan sejak sekian lama tetapi kemuncaknya apabila Fasha mendakwa dihalang penganjur menghadiri pertunjukan fesyen Aidilfitri pada 12 Mei 2017 kononnya atas arahan Nora.

Bagaimanapun, pada 2018, Fasha dan Nora sepakat selesaikan isu mahkamah secara baik dan memilih untuk berdamai kerana menganggap anak-anak mereka adalah bersaudara.


“Mungkin Juga Ini Kifarah Buat Kami” – Uqasha Senrose

Pelakon Uqasha Senrose mengakui takut untuk ke Singapura selepas insiden menimpa suaminya, Kamal Adli pada Mac lalu.

Memetik Kosmo, Uqasha berkata dia masih trauma dengan apa yang berlaku dan kini dia keluar perlu sentiasa berteman.

“Kenalah berteman sentiasa. Tak bolehlah seorang diri. Sekarang pergi kerja dan terus balik. Itu sahaja,” katanya.

Menurut Uqasha lagi, raya kali ini berbeza apabila dia mengambil pendekatan untuk ‘berkurung’ demi keselamatan suami serta keluarganya.

“Raya tak keluar kot. Saya akan ada dengan keluarga dan adik-adik. Kebetulan, tahun ini giliran beraya di belah keluarga saya,” katanya.

Sementara itu, Uqasha berkata Kamal juga dilihat sedikit ‘berbeza’ berbanding sebelum ini namun dia memahami mungkin suaminya tertekan.

“Sebelum ini, Kamal sangat ‘sporting’, dia tahu saya punya tugas sebagai pelakon tapi sekarang sebab kena duduk rumah dan tertekan, benda kecil pun kadang-kadang jadi isu.

“Saya faham sangat apabila dia kena ‘berkurung’. Kes masih lagi dalam siasatan dan tindakan pihak mahkamah, masih tunggu kata putus,” katanya.

Dalam pada itu, Uqasha menerima apa yang berlaku sebagai ujian daripada Allah serta menganggap mungkin kifarah buat mereka.

“Mungkin apa yang berlaku ada hikmah di sebaliknya. Mungkin juga ini kifarah buat kami. Siapa tahu kan. Tapi, alhamdulillah tiada apa-apa yang serius sangat dan Kamal pun makin sihat.

“Buat masa sekarang, saya nak keluar dalam Malaysia pun takut. Pergi beli-belah pun takut tapi saya harap semuanya beransur-ansur kembali seperti biasa,” katanya.


Hidayah Bawa Hamzah Berubat Hingga Ke Gunung Jerai

Sebelum ini, Balu Allahyarham Abam Bocey iaitu Siti Norhidayah meminta bantuan orang ramai untuk berkongsi pengamal perubatan Islam untuk membantu dirinya dan anaknya kerana mendakwa terkena sihir.

Baru-baru ini, Hidayah berkongsikan dia membawa anak tunggalnya, Hamzah ke Gunung Jerai, Kedah untuk ikhtiar berubat.

BACA: Anak Hidayah Disihir Sejak Bayi, Tak Kuat Pegang Sudu Sebab Saraf Rosak

Difahamkan, Hidayah bersama anaknya itu ke Telaga Tok Sheikh di Gunung Jerai serta berharap segala urusan dipermudahkan oleh Allah.

“Ibu bawa Hamzah pergi mandi di Telaga Tok Sheikh, semoga anak ibu kembali sihat sedia kala. Amin.

“Ibu akan buat terbaik untuk anak ibu, biarlah apa orang-orang nak kata, hanya Allah yang mengetahui semua ini. Sebab mereka tak pernah rasa, apa yang kita rasa selama ini. Dari anak ibu waktu kecil sampai sekarang.

“Itu sebab ibu tak pernah nak letak video ataupun gambar anak ibu, ibu tahu setiap kali ibu ‘post’ gambar atau video pasti malam akan terjadi sesuatu,” tulisnya.

Terdahulu, menerusi satu video Hidayah yang kelihatan sugul memaklumkan dia dan anak tunggalnya, Hamzah mengalami gangguan ‘sihir’ itu sejak Abam meninggal dunia.


Leona Tak Minat Mat Saleh, Lebih Tertarik Dengan Lelaki Melayu

Meskipun sering dianggap lebih cenderung untuk memilih teman lelaki dari kalangan jejaka Inggeris, selebriti media sosial Kasih Iris Leona tidak minat dengan lelaki mat saleh.

Memetik Kosmo, Leona berkata dia lebih tertarik untuk mencari lelaki dalam kalangan lelaki Asia terutamanya, Melayu.

BACA: Azhar Sulaiman Pening Leona Balik Malaysia Sebab Rindu Nak Pergi Bazar

“Orang mungkin anggap saya lebih tertarik dengan lelaki berkulit putih (mat saleh). Tetapi saya tidak minat langsung. Saya hanya akan bercinta dengan lelaki Asia terutamanya dari Malaysia termasuk jejaka Melayu,” katanya.

Menurut anak kepada pelakon Azhar Sulaiman itu, dia hanya boleh berkawan dengan lelaki mat saleh namun tidak untuk bercinta atau menjalin hubungan istimewa.

“Ada banyak sebab. Antaranya lelaki Asia lebih berbudi bahawa, bersopan santun dan baik. Untuk mencari teman lelaki, saya tidak memandang rupa mereka. Asalkan mereka baik dan tahu melayan saya sepatutnya, itu sudah memadai,” katanya.

Ditanya sama ada sudah bertemu pengganti selepas 8 bulan putus cinta, Leona kata dia masih single kerana tidak dibenarkan bercinta buat masa ini.

“Saya belum ada pengganti lagi sebab ibu saya tidak bagi saya jalinkan hubungan cinta buat masa sekarang. Tapi kalau siapa-siapa berminat, apa salahnya,” katanya.


Tayang Gambar Wanita Cantik, Bekas Tunang Zarina Anjoulie Dah Jumpa Pengganti?

Umum mengetahui, sebelum ini hangat diperkatakan mengenai konflik hubungan antara pelakon Zarina Anjoulie atau lebih dikenali sebagai Anju dengan bekas tunangnya, Datuk Seri Khazrul Ezley.

Bagaimanapun, kemelut mereka sudah menemui titik noktah apabila keduanya membuat permohonan maaf serta terus menjaga hubungan silaturahim meskipun tidak lagi bersama.

BACA: “Masa Sedap Pakcik Hilang Kopiah Tak Ingat Allah” – Zarina Anjoulie Perli Khazrul?

Baru-baru ini, perkongsian Khazrul menjadi perhatian ramai apabila memuat naik satu video di aplikasi TikTok sekaligus menjadi bualan.

Menerusi perkongsian itu, Khazrul memuat naik wajah seorang wanita dikenali sebagai Mimi berserta kapsyen romantik.

Diruangan komen, rata-rata netizen tertanya-tanya gerangan wanita cantik itu. Turut menjadi perhatian, Khazrul turut menjawab bahawa wanita itu bakal menjadi ibu kepada anaknya.

Dalam pada itu, Khazrul mengakui bukan mudah untuk menawan hati wanita tersebut namun meluahkan rasa syukur Allah melembutkan hatinya.


Pakai Baju Tanpa Lengan, Netizen Terkejut Tengok Atilia Haron Bertatu?

Baru-baru ini, perkongsian pengacara Daphne Iking memuat naik video di akaun TikToknya memaparkan penyanyi Atilia Haron sedang bernyanyi.

Memetik Xtra, difahamkan Daphne dan Atilia berada di sebuah kafe untuk mendapatkan tajaan untuk majlis amal yang bakal diadakan.

BACA: Atilia Pernah Tak Nak Bersukan Sebab Risau Berat Badan Turun

Bagaimanapun, apa yang menjadi bualan ramai apabila menampakkan tatu pada bahagian belakang badan Atilia yang tampil dengan baju tanpa lengan.

Diruangan komen, rata-rata netizen mengkritik Atilia serta mendakwa penampilan penyanyi itu tidak seiring dengan usianya.

Tidak kurang juga, ada yang mempersoalkan adakah itu tatu serta memberitahu bahawa ianya haram untuk mereka yang beragama Islam.

Meskipun ada yang mengecam, namun ada segelintir netizen menitipkan nasihat buat penyanyi itu apatah lagi usia semakin meningkat.


Ibu Mentua Sedih Puteri Sarah Bawa Diri Beraya Di Luar Negara Bersama Anak-Anak

Perkongsian ibu mentua kepada pelakon Puteri Sarah iaitu Datin Patimah Ismail menjadi perhatian mengatakan menantunya itu akan beraya di luar negara bersama anak-anaknya.

Menerusi perkongsian di Insta Story itu, ibu kepada pengarah sensasi, Syamsul Yusof itu meluahkan rasa sedih menantunya itu akan membawa diri.

BACA: “Sedarkah Dosa Kamu Yang Sudah Menghancurkan Sebuah Masjid…” – Datin Patimah

Kata Datin Patimah lagi, hancur hatinya serta mengatakan kejamnya perbuatan merkea yang melakukan perkara itu pada Puteri Sarah dan kedua-dua cucunya.

Umum mengetahui, Puteri Sarah dan Syamsul Yusof bakal berpisah pada 18 April ini iaitu 4 hari sebelum umat Islam menyambut Adilfitri selepas pengarah terbabit bersetuju untuk melepaskan isteri pertamanya itu.


Diva AA Jual Burger Tepi Jalan?

Lama rasanya kita tak dengar cerita tentang pengacara sensasi, Azwan Ali atau lebih dikenali sebagai Diva AA.

Baru-baru ini tular video memaparkan Diva AA sedang menjual burger di tepi jalan sebelum disapa seorang pembeli.

Pembeli itu bertanyaka tukang masak tersebut dilihat seperti Diva AA. Lebih lucu, Azwan Ali tidak mengaku dirinya adalah Diva AA.

“Diva AA itu siapa? Kau kenal ke dia? Tak popular pun. Baik aku jual burger dik! Aku tak kenal lah Diva AA. Siti Nurhaliza aku kenallah!” katanya bergurau.

Memetik Utusan Online, Azwan hanya tertawa apabila ditanya mengenai video tersebut serta mengatakan terpulang pada netizen untuk mentafsirnya.

“Ada dua perspektif, ada yang ingat ia hanyalah lakonan dan pemasaran. Ada yang percaya memang saya mengamuk,” katanya.

Difahamkan, video tersebut dirakam di sebuah gerai burger tepi jalan di Setia Alam, sehari sebelum umat Islam menyambut Ramadan.


Rahil Laura Salsabila Nama Anak Keenam Jamal Abdillah

Tahniah diucapkan buat penyanyi lagenda, Datuk Jamal Abdillah selepas isterinya, Datin Zai Izzati selamat melahirkan bayi perempuan diberi nama Rahil Laura Salsabila.

Memetik BH Online, Zai melahirkan cahaya mata keempat hasil perkongsiannya dengan Jamal pada jam 2.55 petang melalui proses pembedahan.

Jamal meluahkan rasa syukur isteri dan anak bongsunya berada dalam keadaan sihat serta mengucapkan terima kasih buat mereka yang mendoakan.

“Alhamdulillah syukur kerana kelahiran anak saya ini sempurna segala-galanya. Terima kasih kepada sahabat yang banyak mendoakan semuanya baik. Bayi ini seberat 2.94 kilogram (kg),” katanya.

Berkongsikan mengenai pemilihan nama anak, Jamal berkata dia menggambungkan dua nama diberi sahabatnya dua lagi nama merupakan pilihannya.

“Ada seorang sahabat beri dua nama. Saya juga pilih dua nama. Jadi, saya gabungkan menjadi Rahil Laura Salsabila Yamani.

“Rahil adalah ibu kepada Nabi Yusuf. Kami akan guna Laura sebagai panggilan hariannya… Insya-Allah,” katanya.

Jamal mendirikan rumah tangga dengan Zai Izzati pada 1 April 2017.  Pasangan itu dikurniakan tiga cahaya mata iaitu Nur Azura Yamani, El Isaac Yamani atau Zack dan Isksndar Rayyan Yamani.

Menerusi perkahwinan terdahulu, Jamal juga memiliki dua anak iaitu Osama Yamani dan Ahmad Zaki Yamani.


Sharnaaz Ahmad Dah Ada Kekasih Tapi Segan Nak Cerita

Pelakon Sharnaaz Ahmad mengakui sedang berkawan rapat dengan seseorang namun malu untuk bercerita mengenai soal perbadinya secara terbuka.

Memetik mStar Online, Sharnaaz berkata usianya semakin meningkat membuatkan dia segan untuk bercerita serta bimbang jika hubungan tersebut tidak berakhir dengan baik.

“Memang saya ada berkawan dengan seseorang. Tetapi saya tak mahu jadi macam kisah sebelum ini dengan terlalu bercerita soal peribadi.

“Saya akan cerita bila sudah betul-betul sah nanti, Usia sekarang pun semakin meningkat, jadi segan nak bercerita. Biarlah artis muda kongsi kisah peribadi mereka pula, saya dah rasa semua itu dulu,” katanya.

Pernah berdepan kegagalan rumah tangga sebelum ini, Sharnaaz berkata dia sedar dirinya tidak sempurna serta percaya setiap manusia ada kekurangan tersendiri.

“Apabila bergelar dudu, dah jadi macam penyakit apabila kita mencari kesempurnaan pada pasangan baru. Saya sedar diri ini tidak sempurna. Rasa takut hubungan kali ini tak menjadi sebab salah sendiri.  Saya pun kenalah sedar diri sendiri. Saya pernah berkahwin dan juga pernah melakukan kesilapan,” katanya.


Shuhada Umum Berita Hamil Untuk Elak Fitnah

Semalam, perkongsian isteri kepada pelakon Hafidz Roshdi iaitu Nurul Shuhada mendedahkan dirinya kini hamil anak ketiga dan usia kandungan sudah mencecah 10 minggu.

Memetik Harian Metro, Shuhada berkata tindakannya berkongsikan mengenai berita kehamilan itu untuk mengelakkan fitnah.

Menurutnya, apa yang dilakukannya itu adalah tindakan matang dan dia percaya netizen diluar sana boleh membuat penilaian sendiri kronologi dan usia kandungannya,

“Saya menjalankan tanggungjawab wajib sebagai isteri walaupun hati sedang bersedih dan kecewa tambahan lagi kami tinggal sebumbung lagi ketika itu.

“Saya membuat perkongsian di media sosial bagi mengelakkan sebarang spekulasi dan fitnah pada masa akan datang. Malah, saya juga sudah mendapatkan nasihat peguam sebelum mengambil sebarang tindakan,” katanya.

Dalam pada itu, Shuhada berkata apa yang penting buatkan kini adalah untuk meneruskan kehidupan meskipun pelbagai dugaan yang akan mendatang.

“Apa yang berlaku adalah ujian Allah SWT untuk menjadikan saya lebih kuat. Jika ditanya mengenai perancangan, saya tidak mempunyai jawapan mengenai soalan itu,” katanya.

Kemelut rumah tangga pasangan itu masih belum berkesudahan lagi apabila kes tuntutan pengesahan lafaz cerai dibuat Hafidz terhadap Nurul Shuhada ditangguhkan selepas Aidilftiri.


Syafiq Yusof Rancang Jumpa Kakak Ipar Baru

Pengarah Syafiq Yusof memaklumkan akan menyambut Hari Raya bersama abangnya, Syamsul Yusof dan kakak ipar baru, Ira Kazar.

Memetik Utusan Online, Syafiq berkata dia akan ke rumah abangnya serta berharap hubungan mereka sekeluarga akan kembali seperti dahulu.

BACA: Syafiq Yusof Timang Anak Ketiga, Ibu Luah Rasa Syukur Miliki 8 Cucu

“Apapun berlaku, saya akan berjumpa dan beraya dengan abang. Saya memang dah rancang akan pergi rumah abang dan bawa isteri sekali.

“Saya harap hubungan keluarga kami kembali seperti dulu kerana tiada manusia yang sempurna di dunia. Hari Raya adalah peluang bermaaf-maafan antara satu sama lain,” katanya.

Bagaimanapun, Syafiq berkata dia belum mempunyai perancangan untuk pertemukan isteir baru abangnya dengan kesemua ahli keluarga lain.

Kata Syafiq lagi, sebagai adik dia sentiasa memberikan  kata-kata semangat kepada abangnya yang dilihat keseorangan dalam mengharungi dugaan.

“Saya selalu cakap banyak bersabar dan ini adalah ujian hidup dia. Saya percaya abang adalah individu yang kuat serta mampu mengharungi situasi ini.

“Abang balas mesej dan dia sedar apa yang terjadi. Sebagai adik, saya perlu bagi sokongan moral selepas dia diserang daripada pelbagai penjuru terutamanya daripada netizen. Saya harap krisis ini berakhir segera,” katanya.


“Jaga Sensitiviti, Nabila Isteri Orang” – Sharnaaz

Pelakon Sharnaaz Ahmad meminta netizen supaya menghormati status bekas isterinya, Noor Nabila yang masih bergelar isteri kepada Engku Emran.

Memetik Harian Metro, Sharnaaz turut memohon netizen yang masih memuat naik video mereka ketika masih bergelar suami isteri supaya menjaga sensitiviti.

BACA: Aaron Aziz Beri Amaran, Minta Sharnaaz Jangan Masuk Campur Isu Dengan Syamsul

“Saya tahu akan kewujudan video-video yang dimuat naik peminat di Tiktok dan saya ada menonton. Saya pun tak boleh nak menghalang mereka kerana itu akaun media sosial mereka.

“Tapi, kita kena sedar bahawa Nabila berstatus isteri orang. Janganlah berdoa seperti ingin meruntuhkan masjid orang lain. Kena fikir juga sensitiviti suaminya sebab dia pun ada perasaan. Dia bukan robot,” katanya.

Bagaimanapun, Sharnaaz tidak menyalahkan mana-mana pihak, sebaliknya mengucapkan terima kasih kerana yang masih ada yang mengingatinya.

“Saya tak salahkan mereka yang mendoakan yang baik-baik dan saya ucapkan terima kasih. Cumanya, kena tahu dan jaga batas sensitiviti itu.

“Pada saya, bila melihat video-video itu, mereka (peminat) ini masih belum ‘move on’ dan maknanya, masih sayangkan kita. Terima kasih sebab masih ingat kepada kami,” katanya.

Dalam pada itu, Sharnaaz berkata dia tidak berdendam dengan bekas isterinya itu kerana apa yang lebih penting untuk pastikan anak mereka, Jebat Jayden membesar dengan baik.

“Saya tak ada marah atau berdendam (dengan Nabila). Saya dah buang semua perasaan itu. Sekarang, kami adalah satu pasukan untuk membesarkan Jebat sebab saya rasa, Jebat pun tak rasa seperti kami bercerai,” katanya.

Baru-baru ini, tular video dimuat naik beberapa netizen memaparkan Sharnaaz dan Nabila ketika masih bergelar suami isteri dan selepas bercerai.


“Jika Puteri Sarah Bertemu Pasangan Lain, Syamsul Jangan Bengkak Hati”

Bapa kepada pengarah kontroversi, Syamsul Yusof iaitu Datuk Yusof Haslam mengingatkan anaknya supaya tidak menyimpan dendam dan membuang ego sebaik sahaja melafazkan talak kepada isteri pertamanya, Puteri Sarah Liyana pada 18 April ini.

Memetik Astro Awani, Yusof berkata meskipun rumah tangga mereka anak menantunya itu akan terlerai namun dia menghormati keputusan tersebut demi kebaikan semua pihak.

BACA: “Sembuhkan Luka Di Hatinya…” – Ibu Mentua Titip Doa Buat Puteri Sarah

“Saya doakan yang terbaik dan berharap jika perpisahan itu berlaku kelak, ia berlaku dengan baik atas alasan yang logik.

“Ini bukan perpisahan yang biasa tetapi perpisahan yang meninggalkan zuriat. Jadi saya harap baik sang isteri atau sang suami, masing-masing tahu tanggungjawab. Masing-masing kena buang ego, jangan pentingkan diri, fikir masa depan anak-anak,” ujarnya.

Dalam pada itu, Yusof berharap hubungan mereka terus terjaga demi anak-anak serta mengatakan Syamsul perlu menerima jika Sarah bertemu pengganti selepas berpisah.

“Kelak jika bekas isteri ada bertemu pasangan lain, Syamsul jangan bengkak hati, jangan berdendam. Saya sangat berharap agar silaturahim antara mereka terjaga demi anak-anak,” katanya.


Kalau Nak Lawan Lesu, Kena Lah Ada Ni! Jangan Lembik Seperti Orang Kampung Lesu

Nak hidup sihat ada pelbagai cara yang anda boleh lakukan. Banyak aspek yang anda boleh lihat antaranya penjagaan makanan, kesihatan badan dan senaman fizikal. Kalau tak jaga kesihatan kang jadi ‘zombie’ pula kan? Pucat sangat muka tu sampai orang pun tak kenal dah. Jangan tau.

Apa yang anda boleh lakukan adalah jaga pemakanan anda. Boleh jer nikmati air yang bersih atau hirup udara yang segar! Dekat nak Raya dahni takkan nak kelihatan lesu dan tak bermaya jer. Hilang semangat nak beraya tu nanti. Kesian anak-anak pula yang excited nak sambut Raya tu.

Musim Raya di kampung mesti seronok dan penuh riang ria kan? Mesti bersemangat nak sambut Aidilfitri dengan sihat! Tetapi kalau rasa lesu datang melawat, apa yang akan terjadi?

Anda jangan jadi macam geng kampung ni sudahlah. Dah lesu nampak macam zombie masing-masing weh. Seram pun ada kelakar pun ada! Misteri betul lah dorang ni.

Bukan senang tau nak menyelamatkan geng kampung ni. Mujur ada bintang pujaan oppa Lee Minho dan Dato’ Sri Siti Nurhaliza! Anda tengoklah sendiri gelagat dorang ni.

Anda jangan risau, CUCKOO boleh membantu anda. CUCKOO ni antara jenama barangan elektronik buatan Korea yang terkenal di negara kita tau. Hampir setiap rumah ada produk jenama CUCKOO ni. Anda pun mesti dah ada kan, betul tak? Baik ngaku..Haha.

Sekarang ni, anda boleh jer ‘melawat’ Lori S.I.H.A.T CUCKOO yang akan menjelajah pusat beli-belah dan bazar Ramadan dari 10 hingga 22 April di kawasan Lembah Klang dan Johor bersama-sama dengan orang kampung lesu! Uish lain macam ni. Siap bawa orang lesu lagi weh. Kalau anda teruja sangat nak tengok orang kampung lesu tu, bolehlah datang nanti.

Paling menarik, kat sana nanti dorang akan ada aktiviti dan beri hadiah pada anda. Banyak lagi tau aktiviti yang anda boleh join nanti. Ada photo contest, Flash Mob, pameran dan banyak lagi! Bestnya hangpa!

Ini adalah sebagai sebahagian daripada kempen Ramadan-Raya CUCKOO yang mana lori S.I.H.A.T CUCKOO akan berada di kawasan Lembah Klang dan Johor yang beraliran trafik tinggi, termasuk di atas jalan raya, pusat beli-belah dan bazar Ramadan dari 10 hingga 22 April ini.

Jadi, bagi anda yang singgah di Lori S.I.H.A.T. ini untuk Kempen Lawan Lesu, boleh lah mengambil bahagian dalam pelbagai aktiviti yang disediakan untuk menebus hadiah percuma dan berpeluang memenangi hadiah bernilai sehingga RM4,000 termasuk sebuah Penapis Udara CUCKOO K Model! Walahhh!

Anda masuk jer peraduan ni kalau nak menang hadiah eksklusif dari CUCKOO ni. Caranya semudah ABC jer komer.

Langkah 1: Tangkap gambar
Langkah 2: Muat naik ke Facebook, tag @CUCKOOInternational dan guna hashtag #LawanLesuDenganCUCKOO

Bagi nak elakkan anda jadi lesu Aidilfitri nanti, apa kata anda dapatkan produk CUCKOO ni. Sekarang ini dorang adakan promosi untuk Lawan Lesu bermula daripada RM55*/Bulan [mengikut terma & syarat], anda dah boleh dapatkan produk CUCKOO baharu!

Kalau anda nak tahu, banyak kelebihan produk CUCKOO ni. Contohnya, kalau anda dapatkan penapis udara, ia dapat menapis udara kotor di udara, memerangkap zarah halus dan meningkatkan kualiti udara di dalam bilik dan ruang tamu rumah anda tau. Best!

Haa ini baru satu produk, anda boleh usha produk lain di link cuckoo.com.my ini. Awas, jangan sampai rambang mata!


Ubai Dah Beli Cincin, Sedia Kahwin Shila Amzah

Umum mengetahui penyanyi Shila Amzah kini menjalin hubungan cinta dengan pempengaruh media sosial Ubai dan kisah mereka sering menjadi perhatian ramai.

Memetik mStar Online, Ubai mengakui sudah bersedia untuk membawa hubungan mereka ke fasa seterusnya malah sudah pun membeli cincin untuk kekasihnya itu.

Menurut Ubai, proses seterusnya masih lagi dalam perbincangan keluarga dan tarikh majlis masih belum ditentukan.

“InsyaAllah cincin itu sebagai tanda ke fasa seterusnya. Bila dah beli maksudnya lebih serius. Tapi tak tahu lagi tarikhnya. Masih dalam perbincangan keluarga. Ibu saya juga sekarang kurang sihat. Kita akan melalui proses mengikut ada,” katanya.

Sementara itu, mengenai pendedahan Shila baru-baru ini yang mengakui berdepan trauma sebelum ini, Ubai berkata dia akan menasihatkan kekasihnya untuk lebih tenang.

“Kalau dia stres tu selalunya berkaitan kerja atau hal keluarga. Jika ia terjadi saya akan nasihat supaya lebih tenang.

“Selalunya saya boleh nampak sendiri dia tertekan atau Shila akan bercerita sendiri kepada saya jika dia bersedia,” katanya.

Terdahulu, Shila mendedahkan dia adalah mangsa penderaan dari segi fizikal, emosi dan kewangan. Malah, Shila mengakui mengalami trauma sehingga ke hari ini.


“Tak Buang Bapa, Nama Saya Selamanya Berbintikan Dia” – Syada Amzah

Baru-baru ini perkongsian penyanyi Syada Amzah menjadi perhatian apabila menulis surat terbuka ditujukan buat bapanya, Datuk ND Lala.

Memetik Kosmo, Syada berkata dia menulis kerana rindukan bapanya dan tiada niat lain sebaliknya mengharapkan bapanya akan membaca surat tersebut.

“Apa yang saya tulis itu ikhlas dari hati. Saya bercakap apa yang saya rasa pada waktu itu atas kerinduan terhadap bapa.

“Saya tidak mengharapkan apa-apa. Cuma saya harap, ayah baca surat terbuka saya itu dan fahami apa yang cuba saya sampaikan,” katanya.

Susulan perkongsiannya itu ada yang menuduh penyanyi itu mahu ‘membuang’ bapa, namun Syada berkata dia masih sayangkan bapanya.

“Pasal orang cakap saya buang bapa saya, seperti yang semua orang tahu, kita tidak diberi pilihan untuk memilih siapa ibu bapa kita. Sebenarnya tiada istilah ‘membuang’ bapa. Macam mana saya nak buang? Sebab dia adalah darah daging saya.

“Walau apa pun terjadi, saya tidak boleh buang bapa saya. Semua anak-anak sayangkan dia. Nama saya pun selamanya akan berbintikan dia (Amir Amzah),” katanya.

Terdahulu, Syada berkongsikan tidak akan lagi memuat naik foto bapanya selepas didakwa berkahwin dengan wanita lain.


Isteri Hafidz Roshdi Dedah Hamil Anak Ketiga

Isteri kepada pelakon Hafidz Roshdi, Nurul Shuhada Mat Shukri mendedahkan dia sedang hamil cahaya mata ketiga dengan usia kandungan mencecah 10 minggu.

Perkara itu dikongsikan oleh Shuhada menerusi Instagram miliknya sebentar tadi. Shuhada berkata dia mengakui tidak kuat apatah lagi kemelut rumah tangganya belum lagi selesai.

Menurut Shuhada lagi, dia juga tidak dapat menahan air mata di mahkamah apabila menceritakan dirinya hamil 10 minggu.

“Air mata mengalir tak henti sewaktu ibu ceritakan pada mahkamah yang ibu tengah mengandung 10 minggu. Ibu dah cuba untuk kuat, sumpah demi Allah. Tapi ibu perlukan kekuatan dari sekeliling ibu.

“Ibu dapatkan rawatan untuk masalah tekanan dan depresi yang ibu hadap sekarang. Ibu akan usaha sepenuh hati, kena kuat untuk terus jaga Humairah dan Umar termasuk adik baru,” tulisnya.

Kata Shuhada lagi, dia juga tidak boleh mengambil ubat untuk mengurangkan tekanan kerana bimbang akan memberi kesan pada bayinya.

“Halangan terbesar ibu sekarang, usia kandungan masih awal. Ibu tak boleh ambil ubat hospital untuk kurangkan tekanan. Ibu takut beri kesan kepada bayi dalam kandungan.

“Sekarang ibu kena berjuang tanpa ubat, tak mudah tapi ibu kena kuat untuk anak-anak. Hari ini seharian ibu menangis. Tadi kat hospital ibu jatuh pengsan. Doktor minta ibu buka puasa sebab tak cukup kuat dan boleh bahayakan kandungan.

“Ibu termenung serabut. Air mata tak henti-henti mengalir. Apa berlaku ni, ibu terima. Walaupun ibu dihina, dimaki, dikhianati, ditipu, dikasari dan kena hadap segala perjalanan dan dugaan yang ada ni,” katanya.


Wan Maimunah Akui Rindu Nak Bersuami

Bakal menyambut raya tanpa insan bernama suami, pelakon air mata, Wan Maimunah mengakui rasa sunyi. Memetik Kosmo, pelakon berusia 65 tahun itu berkata rindu untuk bersuami namun meluahkan rasa syukur dikelilingi insan-insan yang baik hati.

“Bila usia dah makin meningkat ini, orang ‘single’ macam saya sering terkenangkan kalau saya jatuh sakit, siapa akan ada di sisi.

“Kalau ada suami atau pasangan, sudah tentu bila sakit, dia akan jaga makan minum pakai kita. Itupun kalau dapat pasangan yang baik. Seseorang yang tahu untuk menghargai baik buruk kita.

“Sudah tentu saya rindu untuk bersuami tapi itu tidak bermakna saya perlu termenung dan menunggu lelaki sesuai yang ingin berdamping dengan saya sebagai seorang suami.

“Pada usia sekarang, saya fikir kalau ada, ada lah. Kalau tiada (jodoh) lagi, saya pun okey dan akan meneruskan kehidupan seperti biasa. Ramai lagi orang sayang,” katanya.

Dalam pada itu, Wan Mainumah berkongsikan raya kali ini dia berada di rumah anak angkatnya, Ita di Ijok, Kuala Selangor.

“Saya ini menumpang kasih orang. Saya cukup bersyukur dengan kehadiran Ita dalam hidup. Walaupun saya ini sekadar ibu angkat, dia layan macam saya ini darah dagingnya.

“Rasa macam biasa. Ada berada di Ijok kebanyakan masa. Kalau Ita balik Negeri Sembilan, saya akan ikut sekali kalau dipelawa. Itu sahajalah rutin raya sekarang,” katanya.

Sementara itu, ditanya mengenai kehidupan tanpa suami, Wan Maimunah berkata dia tidak sunyi kerana selain dua cahaya mata dia turut mempunyai ramai anak angkat .

“Buat apa nak rasa sunyi sangat. Nanti mati seorang diri juga di dalam kubur. Segala harta, kasih sayang bersama orang lain akan dipisahkan dengan kita.

“Alhamdulillah, Allah kurniakan saya kesihatan yang baik pada usia sekarang dan pada masa sama, dikelilingi manusia yang baik hati sentisa tak lokek dengan kasih sayang. Walaupun saya ini bukanlah siapa-siapa tidak mempunyai pertalian darah buat diri mereka,” katanya.


DJ Lin Kini Berhijab, Rasa Lebih Tenang

Penyampai radio Suria FM, DJ Lin mengesahkan sudah berhijab sepenuhnya selepas pulang daripada mengerjakan ibadah umrah baru-baru ini.

Memetik BH Online, DJ Lin berkata dia sudah beberapa kali berniat untuk berhijab dan pemergian ibunya tahun lalu serta abangnya pada 27 Mac lalu turut mempengaruhi keputusannya.

“Saya rasa lebih tenang, mungkin inilah patut saya lakukan sejak dahulu. Sebenarnya sudah beberapa kali saya berniat memakai hijab, tetapi tidak tahu apa yang membuatkan saya lambat berbuat demikian.

“Namun, apa yang terjadi dalam hidup saya, terutamanya selepas ibu meninggal dunia, disusuli abang. Ia benar-benar menyedarkan saya,” katanya.

Menurut DJ Lin lagi, kehilangan orang tersayang membuatkan dirinya sedar bahawa usianya semakin meningkat dan Allah mahu memberikan kesedaran kepadanya.

“Ia juga buat saya tersentak sebab memikirkan makin lama usia semakin meningkat. Saya pun sudah 48 tahun,” katanya.

“Baru-baru, abang meninggal dunia pada usia 59 tahun dan sebelum itu, abang berusia 51 tahun. Jadi, saya rasa mungkin ini Allah nak bagi saya kesedaran agar saya kembali,” katanya.

Berkongsikan pengalamannya menunaikan ibadah umrah, DJ Lin berkata apabila berhijab di Tanah Suci dia tidak rasa panas meskipun dipenuhi dengan ramai orang.

“Bila memakai hijab di Tanah Suci, saya tak rasa panas walaupun cuaca panas dengan orang ramai. Ketika saya berada di Makkah dianggarkan enam hingga lapan juta umat Islam di sana.

“Tetapi walaupun pakai tudung labuh, sarung lengan, jubah dan sebagainya, saya tidak pula rasa panas. Malah, saya rasa selesa.

“Bila tak pakai, saya rasa kekok pula. Saya rasa lebih tenang, mungkin inilah patut saya lakukan sejak dahulu,” katanya.

Dalam pada itu, DJ Lin berkata sebaik sahaja dia pulang sahaja ke tanah air dia nekad untuk terus berhijab. Malah, anak-anaknya juga turut mengharapkan dia bertudung.

“Selepas selesai menunaikan umrah, saya tanamkan dalam diri bila sampai sahaja tanah air, saya mahu terus kekal berhijab. Ini juga adalah perkara baik dan dituntut. Saya juga rasa hidup sekarang lebih sempurna.

“Jujurnya, anak-anak saya sudah lama mengharapkan ibunya bertudung. Jadi, merekalah yang paling gembira melihat saya bertudung. Terima kasih Allah kerana menggerakkan hati saya,” katanya.


Farid Kamil Tak Berhenti Berdoa Bawa Isteri, Anak-Anak Pulang Beraya

Sambutan hari raya tahun ini mungkin berbeza buat pelakon Farid Kamil apatah lagi kemelut rumah tangganya masih belum selesai.

Memetik BH Online, Farid berkata dia tidak berhenti berdoa untuk membawa pulang keluarganya pulang ke Kedah tahun ini serta berharap dapat kembalikan keharmonian rumah tangga,

BACA: Farid Kamil Tarik Balik Kenyataan Wujud Pihak Ketiga, Mohon Maaf Pada Isteri & Ibu Mertua

“Saya tidak berhenti berdoa untuk membawa isteri dan anak-anak pulang menyambut Aidilfitri di Kedah seperti kebiasaannya.

“Kami sekeluarga akan mengambil gambar di tempat sama setiap pagi raya.

“Saya harap dan berdoa agar kami satu keluarga dapat berkumpul sekali lagi,” katanya.

Terdahulu, Farid mengemukakan tawaran perdamaian terhadap Diana termasuk kereta Vellfire, barang kemas dan bayaran pendahuluan nafkah bernilai RM319,700.

Bagaimanapun, Diana berkata tidak mahukan apa-apa daripada Farid serta meminta untuk dilepaskan dengan cara baik.


“Dia Bukan Kawan Baik Saya” -Shila Amzah

Penyanyi Shila Amzah menafikan wanita bernama Siti Munirah yang didakwa isteri kedua bapanya, ND Lala itu adalah kawan baiknya.

Memetik Harian Metro, Shila berkata dia sememangnya mengenali wanita itu sejak sekolah namun tidak layak untuk digelar kawan baik.

BACA: Shila Amzah Trauma, Dedah Jadi Mangsa Dera Emosi & Kewangan

“Sudah tentu saya mengenalinya. Pada saya, tidak ada orang baik yang akan berkelakuan seperti itu. Saya tiada ucapan baik mahupun buruk kepadanya.

“Segala rasa untuk diberikan tidak memadai kepadanya sama ada sayang atau benci. Saya rasa dia tidak layak menerima apa saja rasa daripada saya,” katanya.

Menurut Shila lagi, dia dan Munirah memang rapat ketika zaman sekolah dan wanita itu sering tidur di rumah mereka. Namun, wanita itu lebih rapat dengan ibunya sebaik saja tamat sekolah.

“Dia selalu bercerita mengenai masalahnya kepada saya. Apabila dewasa pula kami memang sudah tidak begitu rapat kerana dia seorang yang suka menghilangkan diri.

“Saya anggap kami tiada persefahaman saja. Namun, dia lebih rapat dengan mak berbanding saya selepas tamat sekolah. Ini adalah realiti dan saya perlu perjelaskan kerana dia bukan kawan baik saya,” katanya.

Dalam pada itu, Shila berkata dia percaya ada hikmah disebalik apa yang berlaku pada keluarganya serta mengatakan ianya ujian.

“Untuk saya sendiri, ini bukanlah perkara asing dan keadaan keluarga saya ketika ini bukan perkara baharu. Mungkin ada keadaan atau kehidupan yang lebih baik pada masa akan datang.

“Bagi saya, apabila ada perkara buruk berlaku, saya tidak akan melihat secara keseluruhannya adalah buruk kerana tiada apa yang abadi di dunia ini,” katanya.

Shila juga berkata dia akan sentiasa memberikan sokongan buat ibunya Fauziah Sarman untuk mengharungi ujian yang melanda.

“Kami sebagai anak tiada apa pun perkara buruk yang mahu diucapkan kepada ibu bapa kami. Cuma, kami doakan kalau mahu bahagia, ikutlah cara sendiri. Sebagai seorang anak, saya hanya mahu ibu bapa saya gembira tidak kira masih bersama atau tidak,” katanya.


Daiyan Trisha Nak Nikah Di Mekah

Pasti ramai tahu pelakon dan penyanyi Daiyan Trisha kini berada di Tanah Suci menuanikan ibadah umrah kali kedua di bulan Ramadan.

Baru-baru ini, perkongsian Daiyan di Insta Story menjadi perhatiah apabila meluahkan hasratnya untuk bernikah di Mekah.

Menurut Daiyan, dia berharap hasratnya itu dipermudahkan walaupun dia belum lagi mempunyai calonnya lagi.

“Cinta hati saya. Kalau ada rezeki nanti, nak nikah di sini. Ya Allah Amin, permudahkanlah. Masalahnya calon pun tak ada lagi dah fikir nak nikah mana,” tulisnya.

Sebelum ini, Daiyan ada memuat naik gambar dan video momen ketika berada di Tanah Suci. Daiyan turut berkongsikan nombor bilik hotel sama dengan nombor bertuahnya iaitu 222.

“Ini nombor bilik saya. Sebenarnya pada asalnya ini bukan bilik yang saya dapat. Saya dan ibu tak dapat akses bilik pertama kemudian kami tukar kad bilik dua kali dan bila dapat sahaja bilik baharu, ibu berkata ini nombor kelahiran saya!” tulisnya.


Hadir Dengan Konsep ‘Healing’ & Tanpa Downpayment, Aderyn Setia Alamsari Mungkin Jadi Milik Anda

Pernahkah anda terfikir, kehidupan di bandar ketika ini tidak pernah sepi dengan bingitnya bunyi kenderaan dan kadang-kala buat kita lupa tentang makna sebenar ketenangan.

Suasana yang tenang pastinya sangat membantu menstabilkan emosi lebih-lebih lagi buat mereka yang sudah berkeluarga.

Hadirnya township Setia Alamsari yang mengangkat tema kehidupan lestari moden pastinya mampu membuatkan kita kembali dekat dengan alam semulajadi.

Membuatkan kawasan ini lebih bermakna adalah dengan kewujudan 8 taman yang mempunyai tema masing-masing iaitu Lake of Reflection, Field of Happiness, Canopy Park, Spring Meadows, Casablanca Park, Garden of Lights, Nest of Dreams dan Serenity Pathway.

Setia Alamsari bukan sahaja hampir dengan institusi pengajian tinggi, KTM dan juga resort golf, ia turut menyediakan akses mudah kepada lebuh raya PLUS, LEKAS dan SILK.

Bayangkan melangkah keluar dari pintu rumah anda ke dalam kejiranan yang penuh dengan kehidupan, di mana bunyi daun-daun bergerak menggantikan dengungan lalu lintas yang berterusan.

Inilah yang ditawarkan oleh S P Setia melalui Setia Alamsari dan Aderyn merupakan fasa pertama rumah teras dua tingkat di dalam koleksi Andra dengan menawarkan harga yang paling mampu milik kepada orang yang ingin mendapatkan rumah pertamanya sendiri.

Susunan komuniti Aderyn direka dengan teliti untuk menggabungkan landskap hijau yang subur, jalan-jalan berpokok, dan taman-taman luas yang menawarkan ruang yang cukup untuk berehat, bersantai dan bersosial.

Contohnya seperti The Hut dan juga Chime Trellis yang terletak di Serenity Park. Kemudahan ini ternyata memberi peluang buat penghuni untuk melupakan seketika kesibukan bekerja dan memberi ruang untuk diri tenggelam di dalam ketenangan.

Jenis: Rumah Teres 2 Tingkat
Bilik: 4 Bilik Tidur & 3 Bilik Air
Pegangan: Bebas
Keluasan: 20’ X 65′
Built-up area: Dari 1,685 hingga 1,938 kaki persegi

Terhad hanya kepada 174 unit sahaja, Aderyn turut dilengkapi dengan komuniti berpagar dan berpengawal.

Bermula dengan harga tidak sampai RM 600 ribu dan Aderyn dijangka akan siap pada suku kedua tahun 2025. Dengan tanda harga sedemikian, tidak mustahil ia mampu menjadi rumah pertama anda bersama pasangan.

Jadi bagi anda yang ingin mencari ketenangan dan dalam masa yang sama mengimpikan kediaman yang santai, Aderyn mungkin jawapan yang anda cari.

Untuk maklumat lanjut anda boleh layari laman web www.setiaalamsari.com atau hubungi 03- 8736 2255 sekarang.

SETIA ALAMSARI WELCOME CENTRE
Waktu Operasi:
Isnin – Jumaat: 9.00am – 6.00pm
Sabtu/Cuti Umum: 10.00am – 6.00pm

Alamat:
Setia Alamsari Welcome Centre
2, Setia Alamsari Welcome Centre,
1, Jln Alam Sari, 43000 Kajang, Selangor


Syada Amzah Nafi Ibu Fail Cerai

Penyanyi Syada Amzah menafikan ibunya, Fauziah Sarman ke Mahkamah Rendah Syariah Hulu Langat, Bandar Baru Bangi pada 3 April lalu untuk memfailkan cerai terhadap suaminya, ND Lala.

Memetik Harian Metro, Syada berkata dia memohon kepada orang ramai agar tidak membuat spekulasi serta memberi ruang kepada mereka sekeluarga untuk selesaikan kemelut tersebut.

Kata Syada lagi, ibunya ke mahkamah bukan untuk menfailkan cerai malah sudah melihat surat yang dibawa oleh ibunya itu.

“Tidak semestinya apa yang orang sangkakan itu benar. Kehadiran ibu saya ketika itu bukan bertujuan untuk menfailkan penceraian. Malah, saya sendiri sudah melihat surat yang dibawa pulang oleh ibu.

“Kes ini masih belum selesai, seperti saya katakan beri ruang kepada kami untuk mencari solusi bagi kemelut ini. Malah, kami sendiri belum mengetahui apa yang bakal berlaku pada masa akan datang. Setahu sejak dari tarikh 3 April lalu sehingga ke hari ini, ibu tidak menfailkan perceraian,” katanya.

Sebelum ini, hangat diperkatakan apabila ND Lala dikaitkan dengan dakwaan kononnya berkahwin dengan wanita yang jauh lebih muda daripada isterinya.


Shuib, Watie Nikah Jun Ini

Pelawak dan penyampai radio, Shuib Sepahtu mengesahkan bakal mendirikan rumah tangga dengan wanita pilihan hatinya, Watie Hanifiah pada Jun depan.

Memetik Media Hiburan, Shuib berkata persiapan perkahwinannya itu sudah berjalan sebanyak 30 peratus dan akan memaklumkan tarikhnya kelak.

BACA: “Orang Yang Baru Berhijab, Tak Boleh Nak Dihakimi Serta Merta” – Ibu Shuib

“Setakat ini persiapan sudah 30 peratus. InsyaAllah pada bulan Jun dan bila semuanya sudah lengkap barulah saya bersedia untuk umumkan tarikhnya.

“Kalau boleh saya tak mahu majlis yang terlalu ‘grand’ dan tidaklah terlalu kecil-kecilan kerana memikirkan ahli keluarga kami berdua.

“Ini adalah perkahwinan pertama Watie, jadi sudah tentu keluarga belah sana mahu meraikan kami apa adanya. Apa pun, saya harap dapat buat majlis sederhana dan bermakna, jadi semua akan gembira,” katanya.

Dalam pada itu, ditanya mengenai perasaan bakal isterinya, Shuib berkata Watie gembira dan berharap segala urusan berjalan lancar dan dipermudahkan.

“Dia sangat gembira memandangkan dengan apa yang dilalui, perjalanannya bagaimana sebelum ini. Dalam masa sama, berat juga untuk dia duduk di situ, tapi saya harap semoga Allah permudahkan.

“Anak-anak selesa dengan dia begitu juga keluarga. Saya rasa itu salah satu anugerah. Mungkin sebelum ini ada isu yang tak beberapa sedap dengar.  Tetapi sekarang apabila Allah sudah memudahkan proses itu, mungkin perkara ini adalah yang terbaik.

“Untuk saya, sudah semestinya rasa berdebar mahu bergelar suami sekali lagi, tetapi bila mengenangkan anak-anak, saya rasakan saya perlukan seseorang untuk ada bersama saya menjaga mereka,” katanya.


“Badan Elok Tak Tunjuk Rugilah, Badan Saya Lawa” – Aliff Syukri

Saban tahun muncul dengan lagu raya, tahun ini usahawan sensasi, Datuk Seri Aliff Syukri tidak ketinggalan tampil dengan lagi berjudul Chu Ku Chuk Raya dengan memakai sut melekap di badan.

Melihatkan bajunya itu, ada netizen berpendapat sutnya itu seperti baju menyelam serta ada yang mendakwa merosakkan imej baju trasional Melayu.

BACA: “Suara Saya Kepit Sikit, Tapi Unik Tu Ada” – Aliff Syukri

Memetik mStar Online, Aliff berkata dia memilih sut tersebut kerana mahu menyerlahkan tubuh badannya yang tegap dan rugi jika tidak berbuat demikian.

Menurut Aliff, baju tersebut bukan seperti baju menyelam sebaliknya ianya diinspirasikan daripada Power Rangers.

“Itu bukan baju renang, itu baju berbasikal yang saya ambil inspirasi daripada Power Rangers. Saya yang reka sendiri.

“Bagi saya fesyen itu universal, kenapa Aina Abdul pakai pelik-pelik netize boleh terima? Apa kurang saya? Bila badan dah elok tak tunjuk itu rugilah, sbadan saya lawa,” katanya.

Dalam pada itu, Aliff berpendapat setiap orang berhak untuk berfesyen selagi tidak berbogel. Ujarnya lagi, sut dipakai olehnya itu dilihat tidak senonoh mengikut pemikiran seseorang.

“Kalau orang anggap ia lucah maka akan jadi lucah kalau tidak dia biasa saja. Saya tak berbogel,” katanya.


“Sembuhkan Luka Di Hatinya…” – Ibu Mentua Titip Doa Buat Puteri Sarah

Umum mengetahui, rumah tangga pelakon Puteri Sarah bakal berakhir pada 18 April ini apabila suaminya Syamsul Yusof bersetuju untuk melafazkan cerai terhadap isteri pertamanya itu.

Sementara itu, ibu kepada Syamsul iaitu Datin Patimah Ismail dilihat ada memuat naik perkongsian di Insta Story miliknya.

BACA: “Sedarkah Dosa Kamu Yang Sudah Menghancurkan Sebuah Masjid…” – Datin Patimah

Menerusi perkongsian itu, Datin Patimah memberi pesanan khas untuk menantu kesayangannya itu.

Bukan itu saja, Datin Patimah juga turut mendoakan agar diberikan ketenangan dan kesabaran buat menantunya itu serta disembuhkan luka di hatinya.

Sebelum ini, perkongsian Datin Patimah seolah meluahkan kesedihan serta menulis mengenai dosa seseorang individu yang menghancurkan sebuah masjid atau rumah tangga dan membuatkan air mata seorang ibu mengalir.


“Mungkin Silap Saya Juga Nampak Muka Saya Ketat” – Nad Zainal Penat Dituduh Sombong

Sebelum ini, tular di laman TikTok video memaparkan pelakon, Nad Zainal dan suaminya, Ungku Ismail ketika berada di sebuah festival raya di Putrajaya.

Apa yang menjadi perhatian, reaksi yang diberikan oleh Nad sewaktu disapa oleh peminat yang turut berada di sana. Susulan itu ada yang mendakwa selebriti itu sombong dan kekwat.

BACA: Peminat Tuduh Nad Zainal Sombong, Lambaian & Senyuman Tak Dilayan

Memetik Kosmo, tampil memberi penjelasan mengenai video tular itu mungkin ada yang menganggap dirinya sombong a berkemungkinan berpunca daripada khilafnya sendiri.

Kata Nad lagi, pihak berkenaan mungkin tidak berpuasa hati kerana dia tidak sempat memberikan layanan secara adil meskipun dia sudah cuba melayani semua peminat.

“Hal sombong-sombong ini saya dah tak mahu fikir lagi. Untuk diri saya sendiri, saya rasa mungkin ada orang yang tak menerima layanan sama rata macam orang lain.

“Sebab masa dalam acara itu mood saya sangat gembira, tiada masalah. Ada saja yang kata saya okey, ada yang kata tidak. Jadi pada saya semua orang mempunyai penerimaan berbeza,” katanya,

Menurutnya lagi, mungkin salah faham itu timbul disebabkan mukanya nampak sedikit ketat atau tidak memberi layanan sama rata.

“Kadang-kadang mungkin silap saya juga nampak muka saya ketat ke apa, jadi buat orang salah faham. Mungkin juga dalam sedar tak sedar saya tidak memberikan layanan sama rata kepada semua orang,” katanya.

Dalam pada itu, Nad berkata dia enggan memikirkan mengenai kutukan orang ramai mengenai dirinya serta mahu meneruskan kehidupan seperti biasa.

“Ya, Allah janganlah bagi orang kata aku sombong lagi. Aku rasa bibir aku dah keras senyum hari itu. Tapi tak mengapa, kita lupakan. ‘Move forward’. Apa yang saya tahu saya jumpa orang (saya) selfie, saya gembira. Saya sudah penat,” katanya.


Nenek Nasihat Syasya Dolla Jangan Pakai Seksi Sangat

Penampilan ahli kumpulan wanita, Dolla sering kali dikecam netizen apabila dilihat tampil agak keterlaluan dan ada yang mengatakan hanya menjual imej seksi semata-mata berbanding bakat.

Namun, pasti ramai tidak tahu bahawa ahli kumpulan Dolla iaitu Syasya Rizal merupakan cucu kepada pelakon veteran, Rozie Othman.

BACA: Dolla Menyanyi Di Majlis Iftar, Riak Wajah Anak-Anak Tahfiz Jadi Perhatian

Memetik Harian Metro, Rozie berkata dia sudah menasihat cucunya itu tidak tampil dengan pakaian terlalu seksi sehingga dikecam netizen.

Menurutnya lagi, dia sudah menjalankan tanggungjawab dengan memberi nasihat namun terpulang pada cucunya itu sama ada untuk menerimanya serta mendoakan agar diberikan hidayah.

“Mengenai pemakaian seksi Syasya itu saya tahu dan sudah cuba menasihatinya. Saya cakap pada dia (Syasya), seksi-seksi macam ni, nenek tak berkenan. Kurangkan, cuba ubahlah.

“Saya pun dulu pernah muda seperti dia, jadi fahamlah juga jiwa orang muda ini. Cuma, apa yang saya harap dia dapat terima nasihat diberikan itu.

“Saya doakan yang baik-baik untuk dia agar mendapat hidayah daripada Allah. Saya juga berharap dia akan terus berjaya di dalam karier seni diceburinya ini. Dia masih muda dan perjalanan juga jauh lagi,” katanya.

Berkongsi mengenai kerjaya lakonannya, pelakon berusia 60 tahun itu kembali aktif berlakon sejak tahun lalu selepas berehat selama lima tahun akibat masalah kesihatan jangkitan kuman pada paru-paru.

“Alhamdulillah, sekarang tahap kesihatan saya semakin pulih, sihat dan sudah boleh aktif berlakon semula. Jadi, bagi produksi yang ingin memberi tawaran lakonan, saya alu-alukan.

“Tapi, saya harap tawaran bayaran juga berpatutan dan jangan bersikap diskriminasi kepada pelakon lama kerana kami komited dengan tanggungjawab pada watak digalas. Kami berlakon kerana minat dan ia sudah sebati dengan jiwa,” katanya.


Farid Kamil Tarik Balik Kenyataan Wujud Pihak Ketiga, Mohon Maaf Pada Isteri & Ibu Mertua

Pelakon Farid Kamil tampil memohon maaf kepada isterinya Diana Danielle dan ibu mertua, Norsiah Ramli susulan kenyataannya wujud pihak ketiga dalam konflik rumah tangganya.

Farid memuat naik permohonan maaf tersebut menerusi satu perkongsian di Insta Story pagi tadi. Farid turut memaklumkan dia menarik balik jawapan yang dikongsikan kepada media berkenaan perkara tersebut.

“Saya menarik balik kenyataan saya mengenai soalan daripada wartawan berkaitan pihak ketiga.

“Saya dengan rendah diri memohon maaf secara terbuka kepada ibu mertua saya, Norsiah Ramli serta isteri, Diana Danielle di atas kenyataan saya pagi tadi (semalam).

“Sekali lagi di bulan Ramadan yang mulia ini saya mohon dimaafkan kekhilafan yang terjadi,” tulisnya.

Semalam, Farid hadir ke Mahkamah Tinggi Syariah Selangor bagi menjalani prosiding Sulh sekitar pukul 11.40 pagi. Diana bagaimanapun tidak hadir ke prosiding tersebut.

Seleasi prosiding itu, Farid turut mengemukakan tawaran perdamaian berjumlah lebih RM300,000 serta mendakwa Diana  telah menghalau ibunya itu keluar dari rumah pada tahun 2019.


Wan Maimunah Sedih Hanya Dibayar RM200 Jayakan Telefilem

Pelakon veteran Wan Maimunah mengakui sedih apabila hanya ditawarkan bayaran sebanyak RM200 untuk membintangi sebuah telefilem, bulan lalu.

Memetik Harian Metro, pelakon berusia 65 tahun itu berkata isu bayaran rendah kepada pelakon veteran sering diluahkan pelakon lain namun masih tiada jalan penyelesaian.

BACA: Produksi Culas Buat Bayaran, Wan Maimunah Terpaksa ‘Mengemis’ Dapatkan Haknya

“Saya tidak merajuk dan masih sayangkan karier lakonan ini kerana sudah sebati dengan diri. Tapi, bila fikirkan bayaran tidak setimpal dan amat rendah, lebih baiklah saya duduk di rumah dan berehat. Rezeki Allah itu luas dan ada di mana-mana.

“Cuma, rasa sedih itu membuat hati saya sebak mengenangkan RM200 saja ditawarkan untuk berlakon sebuah telefilem. Jumlah babak mesti banyak dan sudah tentu memenatkan. Tapi, tak apalah memang bukan rezeki saya,” katanya.

Sementara itu, Wan Maimunah berkata dia mengambil tawaran berlakon dengan pengarah yang paling dipercayai seperti Rashid Sibir apatah lagi sudah banyak kali bekerjasama.

“Untuk tahun ini, saya ada membintangi drama arahan Rashid. Itu pun saya terima kerana kami sudah kenal lama sejak dia (Rashid) baru habis belajar di universiti dulu. Malah, saya pun dah banyak berlakon dengan Rashid sebelum ini,” katanya.

Dalam pada itu, Wan Maimunah berkata dia lebih sanggup menerima tawaran daripada syarikat produksi baharu kerana bayaran ditawarkan jauh lebih baik berbanding bekerjasama dengan syarikat produksi lama.


Anak Rita Rudaini Raih Anugerah Pengetua, Pointer Tinggi Di MRSM

Pelakon Rita Rudaini berkongsikan momen anak sulungnya, Airit Rayyan Rizqin menerima Anugerah Pengetua dengan keputusan cemerlang di MRSM Ulul Albab, Gemencheh.

Menerusi perkongsian itu, Rita turut memuat naik video memaparkan anaknya itu menerima sijil dan piala di atas pentas.

BACA: “Penyondol Mana Ada Yang Cantik, Low Class, Level-Level Bohsia” – Rita Rudaini

Rita turut meluahkan rasa bangga kerana tahun lalu anaknya itu  memberi hadiah dapat masuk ke MRSM, tahun ini dapat Anugerah pengetua serta pointer tinggi.

Kata Rita lagi, dia hanya mahukan anak-anaknya buktikan pada diri sendiri serta orang diluar sana bahawa mereka boleh berjaya serta tidak hiraukan cemuhan manusia kerana Allah sentiasa ada bersama mereka.


Awal Ashaari & Scha Alyahya Bawa Anak Bercuti Ke Jepun Jika Puasa Penuh

Pelakon dan pengacara Awal Ashaari berkongsikan akan membawa anak perempuannya, Lara Alana bercuti ke Jepun jika berjaya berpuasa penuh tahun ini.

Memetik mStar Online, Awal berkata janji itu dibuat sebagai salah satu cara untuk mendidik anaknya berusia lapan tahun itu berpuasa penuh.

“Saya dan isteri sebenarnya umpan Lara dengan beritahu kalau dia berjaya puasa penuh, kami akan bawa dia bercuti ke Jepun sebab dia suka Mario, jadi kami rancang nak bawa dia berjalan ke Mario World di Osaka, Jepun.

“Kebetulan lepas raya nanti memang kami nak bercuti ke Jepun, jadi alang-alang gunakan alasan itu untuk umpan dia.

“Tapi kadang-kadang dia risau juga sebab dia tanya kalau tak berpuasa penuh adakah masih boleh ke Jepun? Kami jawab boleh saja,” katanya.

Dalam pada itu, Awal berkata dia tidak memaksa Lara untuk berpuasa penuh selama satu hari kerana ia merupakan proses pembelajaran namun tetap menekankan puasa adalah ibadah wajib untuk umat Islam.

“Walaupun janjikan ganjaran, tetapi kami tetap berpesan pada Lara yang puasa ini adalah kewajipan, kami ajar dia secara perlahan-lahan. Tidak memaksa pun, kalau dia tidak larat tidak mengapa. Proses belajar dan mendidik diri.

“Kalau tahun lalu, Lara puasa macam setengah hari sahaja, tapi alhamdulillah tahun ini dia berpuasa penuh. Kami nampak dia lebih bersedia dan tenang, malah tenaga dia juga banyak, pergi tuisyen, nampak peningkatan,” katanya.


Farid Kamil Dakwa Diana Danielle Halau Ibu Dari Rumah

Pelakon Farid Kamil meluahkan rasa terkejut apabila ibu mentuanya Norsiah Ramli tiba-tiba muncul di mahkamah menemani isterinya, Diana Danielle baru-baru ini.

Memetik Harian Metro, Farid berkata ibu mentuanya diminta keluar oleh Diana dari rumah mereka pada 2019 serta memutuskan hubungan dengan wanita itu.

BACA: Diana Tak Mahu Apa-Apa Dari Farid, Minta Dilepaskan Secara Baik

“Tiba-tiba, pada 2023, Norsiah muncul di sini (mahkamah) baru-baru ini bersama Diana dan ia benar-benar mengejutkan saya.

“Saya sebenarnya sudah lama tak dapat menghubungi mama Norsiah kerana setahu saya, dia sudah dihalau keluar oleh Diana dari rumah kelamin kami sejak 2019,” katanya.

Dalam pada itu, Farid berkata dia sendiri tidak mengetahui lebih terperinci mengenai punca keretakan hubungan Diana dan ibunya.

“Pada saya, Diana perlu jelaskan kepada saya, kenapa dia menghalau Norsiah keluar dari rumah dan tak mahu berjumpa dengan ibunya ketika itu.

“Sekarang, tiba-tiba, Norsiah muncul dan saya pun terkejut kerana Diana sendiri dah putuskan hubungan dengan ibunya,” katanya.

Semalam, Fadir hadir di Mahkamah Tinggi Syariah Shah Alam serta mengemukakan tawaran perdemaian dengan jumlah keseluruhan bernilai RM319,700 untuk memujuk isterinya.


Diana Tak Mahu Apa-Apa Dari Farid, Minta Dilepaskan Secara Baik

Pelakon Diana Danielle tidak mahu apa-apa daripada suaminya, Farid Kamil serta menolak tawaran perdamaian yang dikemukakan suaminya hari ini.

Memetik Harian Metro peguam yang mewakili Diana iaitu Datuk Akberdin Abdul Kader berkata aktres itu hanya mahu dilepaskan serta meminta Farid memberi nafkah kepada dua anak mereka.

“Anak guam tidak mahu apa-apa daripada Farid dan dia cuma minta dilepaskan secara baik. Cuma satu yang dia minta iaitu Farid tidak akan  mengabaikan tanggungjawab untuk memberi nafkah kepada dua anaknya selepas mereka bercerai,” katanya.

Menurut Akberdin lagi, Diana berkata rumah tangganya dengan Farid sudah berakhir dan menolak tawaran perdamaian untuk mereka kembali sebagai suami isteri.

“Anak guam saya mahu bercerai dan menganggap perkahwinan antara mereka sudah berakhir dan sudah tidak boleh diselamatkan lagi.

“Terma penyelesaian muktamad ini bukan untuk mereka berbaik semula tetapi ke arah perceraian. Saya sebagai peguam Diana sudah sampaikan kepada peguam Farid semalam. Penyelesaian ini kita akan  muktamadkan dan kemukakan di mahkamah kemudian,” katanya.

Hari ini, dalam satu kenyataan dikeluarkan Farid mengemukakan tawaran perdamaian berupa Toyota Vellfire bernilai RM225,000, barangan kemas bernilai RM10,700, wang pendahuluan nafkah RM40,000 dan bayaran balik tiket umrah yang sepatutnya dianggap hadiah, namun, didakwa bertukar menjadi hutang bernilai RM44,000.


Farid Kamil Minta Diana Danielle Bertaubat Sebelum Kena Laknat

Pelakon Farid Kamil berharap isterinya yang juga pelakon Diana Danielle bertaubat atas segala perbuatan dilakukan sebelum terlambat.

Memetik mStar Online, Farid berkata perbuatan isterinya itu boleh mendatangkan laknat pada dirinya serta dia tetap akan memaafkan Diana.

“Apa yang saya boleh kata, bertaubatlah sebelum terlambat…bila saya tahu apa akibat di sebalik apa yang dia lakukan itu mungkin akan ditimpa laknat yang saya sendiri tidak boleh ampunkan.

“Sebagai manusia, saya maafkan Diana. Apa sahaja kesalahannya, saya maafkan sebab dia adalah isteri dan ibu kepada dua anak saya.

“Saya mahu selamatkan rumah tangga kami. Saya hanya manusia biasa yang bertindak sebagai suami yang cuma menuntut hukum hakam ditetapkan,” katanya.

Difahamkan, hari ini Farid menjalani prosiding sulh di Mahkamah Tinggi Syariah, di sini, antara jam 11.45 pagi sehingga 1 petang tadi.

Bagaimanapun, pasangan itu akan menghadiri sulh kedua pada 25 Mei depan berikutan Diana tidak dapat hadir pada prosiding hari ini.

Dalam pada itu, Farid turut mengemukakan tawaran perdamaian terhadap Diana antaranya kereta Vellfire, barang kemas dan bayaran pendahuluan nafkah bernilai RM319,700.


Wany Hasrita Hamil 6 Bulan, Emosi Berjauhan Dengan Suami

Penyanyi Wany Hasrita akhirnya mengesahkan dirinya kini sedang hamil anak sulung dan usia kandungan sudah mencecah enam bulan.

Memetik Kosmo, Wany berkata dia dijangka melahirkan cahaya mata sulungnya itu pada Julai nanti. Wany mengakui sedikit emosi apabila berjauhan dengan suaminya, Mohd. Al-Adib kini bertugas di Kuching, Sarawak.

BACA: Berjauhan Dengan Suami, Wany Hasrita Sebak Nyanyi Lagu Menahan Rindu

“Betul, saya hamil. Alhamdulillah sepanjang mengandung saya tidak mengalami alahan teruk. Disebabkan saya dan suami hidup berjauhan, memang ada masanya sedikit emosional sebab saya terpaksa menjalani pemeriksaan kandungan sendirian dengan ditemani ibu.

“Di mana saya akan bersalin dan berpantang juga belum diputuskan sama ada di sini (Semenanjung) atau dekat dengan suami di Kuching,” katanya.

Sebelum ini hangat diperkatakan apabila timbul dakwaan Wany sedang berbadan dua ketika membuat persembahan pembukaan di Anugerah Juara Lagu (AJL) Ke-37 pada Februari lalu apabila kelihatan ‘baby bump’ pada perutnya.

Wany mendirikan rumah tangga bersama suaminya yang juga merupakan seorang juruterbang di Kuching pada Julai 2022.


Farid Kamil Tawar RM319,700 Termasuk Vellfire Pujuk Diana Danielle

Mahu menyelamatkan rumah tangganya, hari ini pelakon Farid Kamil membuat kejutan memberi tawaran pendamaian buat isterinya, pelakon Diana Danielle.

Menurut Farid, tawaran tersebut termasuklah, sebuah kereta Toyota Model Vellfire bernilai RM225,000 dan barang kemas bernilai RM10,700.

BACA: “Farid Seorang Bapa Yang Kasihkan Anak-Anak, Kuat Berpegang Pada Tali Allah” – Ellie Suriaty

Bukan itu saja, turut dikemukakan wang pendahuluan nafkah selama empat bulan iaitu dari Mac hingga Jun 2023 bernilai RM40,000 serta bayaran balik tiket Umrah yang sepatutnya adalah hadiah dan bertukar menjadi hutang bernilai RM44,000.

Dalam pada itu, Farid berharap dengan tawaran berkenaan mampu melembutkan hati isterinya sebagai usaha untuk menyelamatkan keluarganya.

“Saya Farid Kamil Zahari dengan setulus hati di bulan Ramadan penuh barakah ini ingin menawarkan kepada isteri saya, , Diana Danielle Danny Benson tawaran seperti berikut sebagai usaha untuk menyelamatkan keluarga yang amat saya sayangi.

“Saya harap tawaran ini mampu melembutkan hati isteri demi masa depan anak-anak kami,” katanya.

Difahamkan, hari ini Farid hadir menjalani prosiding sulh di Mahkamah Tinggi Syariah Shah Alam pada jam 11.40 pagi tadi.


Shila Amzah Trauma, Dedah Jadi Mangsa Dera Emosi & Kewangan

Menerusi sesi live di TikTok, penyanyi Shila Amzah ada berkongsi memgenai kehidupannya bersama rakan-rakan dan anak tunggalnya.

Bagaimanapun, berita mengenai dakwaan perkahwinan kedua bapanya baru-baru ini lebih menjadi perhatian ramai apatah lagi wanita tersbeut didakwa merupakan bekas kawan baik Shila.

Sehingga kini, Shila masih berdiam diri mengenai isu tersebut. Namun, menerusi sesi live Shila membuat pendedahan mengejutkan ramai.

Menurut Shila, dia adalah mangsa penderaan dari segi fizikal, emosi dan kewangan. Malah, Shila mengakui mengalami trauma sehingga ke hari ini.

“Sha adalah mangsa penderaan, mangsa dera emosi, dera fizikal, dera financial, semua.  Jadi nama-nama yang korang selalu sebutkan itu menyumbang 50 peratus daripada trauma yang Sha kena hadap sampai hari ini. Merangkumi semua, boyfriend, suami, family,” katanya.

Namun, Shila berkata dia enggan mengulas lanjut mengenai perkara itu kerana bimbang akan membuka aib mana-mana pihak serta tidak mahu menjadi perkara besar.


“Sedarkah Dosa Kamu Yang Sudah Menghancurkan Sebuah Masjid…” – Datin Patimah

Perkongsian ibu kepada pelakon dan pengarah Syamsul Yusof, iaitu Datin Patimah Ismail di Insta Story menjadi perhatian apabila seolah meluahkan kesedihan.

Menerusi perkongsian itu, Patimah menulis mengenai dosa seseorang individu yang menghancurkan sebuah masjid atau rumah tangga dan membuatkan air mata seorang ibu mengalir.

“Sedarkah dosa kamu yang sudah menghancurkan sebuah masjid dan membuatkan air mata seorang ibu mengalir tanpa henti,” tulisnya.

Perkongsian itu turut berlatar belakangkan lagu Mengapa Perpisahan Yang Kau Pinta yang pernah dipopularkan oleh kumpulan Flybaits.

Semalan, Syamsul Yusof bersetuju untuk lafaz cerai terhadap isteri pertamanya juga pelakon Puteri Sarah pada 18 April nanti di Mahkamah Syariah Kuala Lumpur.


Da’i Syed Bebas Tuduhan Rogol

Pendakwah selebriti, Da’i Syed dilepas dan dibebaskan oleh Mahkamah Sesyen Shah Alam hari ini daripada tuduhan merogol seorang wanita berusia 23 tahun empat tahun lalu.

Memetik Harian Metro, keputusan itu dibuat Hakim Rihaida Rafie selepas mendapati pihak pendakwaan gagal membuktikan kes prima facie terhadap Da’i Syed di akhir kes pendakwaan.

BACA: Da’i Syed Pasrah Jubah Solat Dipinjam Isteri Buat Cabut Rumput

Pada 10 Disember 2020, Da’i Syed mengaku tidak bersalah atas pertuduhan merogol wanita berusia 23 tahun (ketika itu) di dalam bilik di sebuah kondominium di I-City, Seksyen 7 di sini, kira-kira jam 1.35 malam, pada 11 September 2019.

Pendakwah itu didakwa mengikut Seksyen 376 (1) Kanun Keseksaan yang memperuntukkan hukuman penjara maksimum 20 tahun serta sebatan, jika sabit kesalahan.

Dalam pada itu, Syed meluahkan rasa syukur  serta mengucapkan terima kasih buat mereka yang memberikan sokongan dan mendoakannya.

“Alhamdulillah syukur ke hadrat Ilahi, berkat 19 Ramadan ini, saya diputuskan tidak bersalah. Perkara ini saya terima sebagai hadiah untuk saya sekeluarga dalam membersihkan nama dan maruah diri,” katanya.

Pada Mei 2022, Mahkamah Sesyen Petaling Jaya turut melepas dan membebaskan Da’i Syed daripada dua pertuduhan melakukan persetubuhan di luar tabii dan mencabul seorang penuntut sebuah kolej swasta.


Kes Cerai Rakan Artis Buat Nabil Ahmad Muhasabah Diri

Sejak kebelakangan ini banyak kes perceraian melibatkan rakan artis membuatkan pelawak Nabil Ahmad lebih memberikan perhatian terhadap isterinya, Zira Ayub.

Memetik mStar Online, Nabil berkata kes rumah tangga yang menjadi bualan ketika ini sekaligus membuka matanyauntuk menjadi seorang suami dan bapa yang lebih bertanggungjawab.

BACA: Nabil Ahmad Kesal Simbol ‘Allah Yang Satu’ Dikaitkan Dengan Lelaki Curang

Menurut Nabil, dia kini lebih rajin membantu melakukan kerja-kerja rumah dan isterinya gembira dengan perubahan tersebut.

“Saya syukur isteri saya ditahap bersabar. Saya pula ambil iktibar dan muhasabah diri… mencari tanggungjawab yang saya belum laksanakan dan kekurangan dalam keluarga yang saya tak buat.

“Selama ini saya ingat tugas saya cari nafkah dan berlagak ‘raja’ tapi sekarang saya macam terlebih beri perhatian kepada isteri saya… dia gembira dengan perubahan saya,” katanya.

Dalam pada itu, Nabil juga meluahkan rasa syukur isterinya banyak bersabar dengan kerenahnya serta menerima kekurangannya.

Sementara itum Nabil turut mendedahkan pernah diganggu penyondol yang cuba mendekatinya namun semuanya dijaga oleh isterinya.

“Antara saya dengan dia, isteri saya yang banyak bersabar, terima kekurangan dan menasihati saya. Mesej (cubaan penyondol) biasa, nasib baik bukan saya yang uruskan.

“Dia bagi saya TikTok pun sebab boleh buat duit. Tapi saya tak tahu keadaan DM macam mana kerana dia yang jaga. Masa saya pegang memang ada ujian-ujian datang nasib baik tak layan,” katanya.


“Puteri Sarah Tetap Akan Jadi Menantu Kesayangan Kami” – Yusof Haslam

Pengarah dan penerbit, Datuk Yusof Haslam reda dengan keputusan dibuat anak menantunya, Syamsul Yusof dan Puteri Sarah yang sepakat bercerai secara baik.

Memetik Harian Metro, Yusof mengakui dia dan isterinya, Datin Patimah Ismail sedih perkahwinan anak menantunya itu bakal berakhir namun dia berharap menjalin hubungan baik demi anak-anak.

“Walaupun sedih, Sarah sendiri ada alasan yang kuat dan dia tetap akan menjadi menantu kesayangan kami. Syamsul pun jangan lupa tanggungjawab terhadap anak-anak.

“Bila sudah jadi bekas isteri, kami harapkan hubungan mereka takkan terus keruh. Semoga mereka berdamai dan terus jalin silaturahim kerana kita pun tidak tahu apa boleh berlaku pada masa hadapan.

“Itu kami serahkan kepada Tuhan namun yang penting biarlah segala krisis dan konflik mereka berakhir. Kalau keruh, nanti jadi tak sihat, jangan ada permusuhan pun,” katanya

Sementara itu, Yusof berkata beliau menghormati keputusan anak menantunya itu serta memaklumkan tidak akan hadir ke mahkamah untuk prosiding lafaz cerai pasangan itu pada 18 April ini.

“Itu keputusan terbaik yang mereka ambil, kami hormat. Kami tak nak pilih kasih dan biarlah berada di tengah-tengah. Apapun, yang penting semoga ia takkan jejaskan hubungan dengan anak-anak,” katanya.

Pagi tadi, Syamsul dan isteri pertamanya, Puteri Sarah hadir di Mahkamah Rendah Syariah Wilayah Persekutuan bagi sebutan laporan Jawatankuasa Pendamai (JKP).

Bagaimanapun, keduanya sudah mencapai kata sepakat bercerai secara baik dan mahkamah menetapkan 18 April ini untuk Syamsul melafazkan cerai.


Insiden Anak Tumpahkan Pengilat Kuku, Tomok Syukur Dilimpahi Rezeki Luar Biasa

Berdepan insiden anak perempuannya tertumpah pengilat kuku atau qutex pada pakaian berjenama ternyata menjadi asbab penyanyi Tomok diberi rezeki yang tidak terduga.

Memetik Kosmo, Tomok berkata insiden yang berlaku itu membuka peluang pekerjaannya malah turut dipanggil untuk membuat persembahan di negara jiran.

“Selepas kejadian, orang panggil saya untuk buat persembahan di Singapura, Kedah dan beberapa lokasi lain lagi. Saya dapat rezeki yang tidak disangka-sangka dan yang penting tawaran tersebut bayarannya lebih daripada kerugian yang saya hadapi.

“Jadi, tawaran kerja akan berjalan sehingga selepas raya. Terima kasih kepada semua yang mendoakan saya,” katanya.

Bercerita mengenai kejadian yang berlaku, Tomok berkata selepas berbuka puasa bersama keluarga, isterinya membeli pengilat kuku berwarna merah jambu buat anak perempuannya, Siti Khadijah.

Menurut Tomok, dia melarang anaknya untuk membuat pengilat kuku berkenaan ketika mereka memasuki sebuah kedai pakaian, namun berlaku perkara tidak dijangka apabila botol tersebut terjatuh dan terkena beberapa helai pakaian.

“Sebenarnya, sebelum masuk ke kedai tersebut untuk membeli seluar buat isteri, saya sudah larang dia (Siti Khadijah) membuka pengilat kuku tersebut.

“Namun, pembantu rumah saya membantu dia membuka selepas diminta dan tiba-tiba tertumpah serta terpercik pula pada bahagian koleksi unik. Kesemua harga pakaian yang rosak tersebut mencecah RM 7,000 hingga RM 8,000 tetapi saya dapat diskaun,” katanya.

Dalam pada itu, Tomok berkata apa yang berlaku itu dijadikan pengajaran buatnya untuk lebih berhati-hati lebih-lebih lagi ketika berada di tempat awam.

“Dalam hati saya agak takut juga kerana amaun yang perlu dibayar tinggi tetapi saya perlu kekal tenang dan mengawal emosi kerana tidak mahu tunjuk contoh buruk di depan anak-anak.

“Khadijah memang ada meminta maaf selepas kejadian dan saya anggap sebagai pengajaran untuk lebih berhati-hati di tempat awam. Bagi yang ada anak kecil, saya faham sangat kadang-kadang kalau berjaga pun anak memang lebih aktif,” katanya.


“Berkat Ramadan, Solat Tahajud Segalanya Dipermudahkan” – Puteri Sarah

Pelakon Puteri Sarah Liyana berkata sambutan Aidilfitri tahun ini baginya lebuh gembira dan tenang apabila mahkamah menetapkan 18 April ini untuk Syamsul Yusof melafazkan cerai terhadapnya.

Memetik BH Online, Puteri Sarah meluahkan rasa syukur urusan perceraiannya dipermudahkan dan dia tidak berdendam dengan Syamsul.

“Syawal akan lebih gembira dan tenang, tahun ini. Apa yang penting, saya tidak mahu bermusuh dan berdendam, itu sahaja. Sebelum ini, banyak perkara yang tidak terjawab.

“Sekarang ini segala-galanya sudah terjawab, jadi saya hanya mahu ketenangan. Alhamdulillah, saya sudah menemuinya.

“Anak-anak tiada masalah beraya dengan bapanya. Jika Syamsul beri kerjasama, saya tidak akan menolak. Tiada apa nak bermusuh dan bergaduh. Semuanya selesai demi kebaikan anak-anak. Saya okay sahaja, tak nak lebih-lebih. Apa yang penting, Syamsul dapat jumpa anak-anak,” katanya.

Dalam pada itu, Puteri Sarah berkata perbincangan bersama suaminya itu berlaku pada saat akhir semalam dan dia enggan memperincikan siapa yang hadir. Tambahnya, segalanya dipermudahkan berikutan bekerkatan bulan Ramadan.


Puteri Sarah, Syamsul Sempat Berbuka Puasa Bersama

Selepas lebih empat tahun rumah tangga mereka bermasalah, Puteri Sarah dan Syamsul Yusof akhirnya mencapai kata sepakat untuk berpisah serta membawa haluan mereka masing-masing.

Memetik mStar Online, Puteri Sarah meluahkan rasa syukur mereka berbincang secara baik dan sempat berbuka puasa bersama semalam.

“Alhamdulillah keberkatan Ramadan. Semuanya dipermudahkan. Kami dah berbincang dan mencapai kata sepakat malah Syamsul setuju dengan semua terma yang saya mahukan.

“Saya rasa lebih tenang dan boleh fikir meneruskan kehidupan. Selama ini pun saya mahu kes kami selesai,” katanya.

Dalam pada itu, Puteri Sarah berkata dia tidak menyangka hatinya terbuka untuk bertemu dengan suaminya. Ujarnya lagi lagi, Syamsul juga akan menarik semula kes nusyuz yang difailkan.

Kata Puteri Sarah lagi, dia dan Syamsul tidak akan bermusuhan selepas berpisah akan akan terus mengekalkan hubungan baik demi anak-anak.

“Saya pun tak tahu apa yang membuka hati untuk berjumpa Syamsul semalam. Bagi saya mungkin dengan berjumpa kami boleh selesaikan semua masalah termasuk hal berkaitan penjagaan anak dah nafkah.

“Syamsul akan tarik semula kes nusyuz. Hal berkaitan hak penjagaan anak pula akan direkodkan dalam sebutan pada 18 April nanti.

“Kami (akan) berpisah dengan tenang dan tiada permusuhan. Kami kekal sebagai kawan demi anak-anak. Jumpa Syamsul semalam pun kami tidak bergaduh,” katanya.


Syamsul Yusof, Puteri Sarah Setuju Cerai 18 April Ini

Perkahwinan pelakon Puteri Sarah Liyana dan suaminya, pengarah terkenal, Syamsul Yusof akan menemui titik perakhiran pada 18 April ini.

Memetik Sinar Harian, Mahkamah Rendah Syariah Kuala Lumpur hari ini menetapkan prosiding kes lafaz cerai pasangan itu dimana pada tarikh tersebut, Syamsul akan melafazkan talak terhadap Puteri Sarah.

Menurut peguam yang mewakili Puteri Sarah, Datuk Akberdin Abdul Kader berkata, Syamsul dan Puteri Sarah telah mencapai persetujuan untuk membubarkan perkahwinan dengan cara baik serta aman.

Bagaimanapun, terma-terma penyelesaian akan dimaklumkan pada tarikh tersebut antaranya hadanah, nusyuz, mutaah, nafkah, eddah dan harta sepencarian.


“Kami Reda Dengan Apa Saja Keputusan Esok” – Yusof Haslam

Pengarah dan penerbit terkenal, Datuk Yusof Haslam berkata dia dan isterinya, Datin Patimah Ismail mendoakan yang baik-baik buat Syamsul Yusof dan menantunya, Puteri Sarah.

Memetik Harian Metro, Yusof berkata dia dan isteri reda dengan apa saja keputusan esok serta menyerahkan kepada anak menantu mereka menyelesaikan masalah rumah tangga.

BACA: “Tak Kiralah Dia Baik Dengan Keluarga Sana, Tapi Jangan Biarkan Ibu Sendiri Menangis” – Yusof Haslam

“Saya dan isteri, mendoakan yang baik-baik saja buat Syamsul dan menantu kami, Puteri Sarah untuk keputusan esok. Kami reda dengan apa saja keputusannya. Semoga keputusan itu baik untuk kedua-dua belah pihak.

“Kami reda dengan apa saja keputusan esok. Semuanya adalah ketentuan daripada Allah. Kita memang nak mereka terus bersama, tapi Puteri Sarah juga  ada sebab dengan keputusan dibuatnya,” katanya.

Dalam pada itu, Yusof berkata apa sahaja yang berlaku beliau dan isteri akan terus menjalin hubungan rapat dengan keluarga Puteri Sarah.

“Sempena Ramadan ini dan tidak lama lagi nak berhari raya pula, saya harap semuanya selesai dengan baik. Saya dan isteri akan terus menjalin hubungan silaturahim yang rapat dengan besan kami, keluarga Puteri Sarah seperti selalu.

“Kami akan terus menjaga hubungan baik ini, saling bertanya khabar dan berkunjung ke rumah masing-masing untuk berhari raya bagi menggembirakan cucu-cucu kami yang dikasihi, Syaikul Islam dan Sumayyah,” katanya.

Ditanya sama ada akan hari ke mahkamah esok, Yusof berkata dia tidak akan hadir, cukup hanya doa semoga semuanya baik-baik sahaja.

Terdahulu, Syamsul reda dengan keputusan Jawatankuasa Pendamai (JKP) berhubung kes permohonan cerai itu yang dijadualkan dibaca di Mahkamah Syariah Kuala Lumpur, jam 9 pagi esok.


Ubai Nafi Bersekedudukan Dengan Shila Amzah

Sering melakukan siaran langsung bersama, Shila Amzah dan kekasihnya, influencer, Ubai sering diajukan soalan adakah bersekedudukan disebabkan sering berada di rumah penyanyi itu.

Memetik BH Online, Ubai menafikan bersekedudukan dengan Shila. Menurutnya, dia datang ke rumah Shila bersama rakan-rakannya untuk berbuka atau moreh bersama.

BACA: Netizen Terkejut Shila Amzah & Ubai Berpegangan Tangan Di Genting Highlands

“Boleh dikatakan setiap kali ‘live’ kami sering diajukan tinggal serumah. Sha tinggal bersendirian, cuma saya ada masanya mengajak teman-teman berbuka puasa atau moreh di rumahnya.

“Dakwaan kami tinggal serumah tidak masuk akal. Lagipun, ibu kurang sihat, jadi fokus saya menjaga ibu. Jujurnya, kami sudah lali diajukan persoalan sama, tetapi kebanyakan daripada akaun palsu,” katanya.

Dalam pada itu, Ubai mengakui hubungannya dengan ibu kepada seorang cahaya mata itu semakin serius dan memohon semua pihak mendoakan yang baik-baik.

“Insya-Allah, hubungan saya dengan Sha serius. Doa sahaja yang baik-baik,” katanya.

Baru-baru ini, tular perkongsian Shila Amzah yang memuat naik video berada di kedai barangan kemas untuk mengambil cincin lamaran yang dibeli Ubai.


Sudah 2 Tahun Bad Indigo Tak Jejak Bazar Ramadan Sebab Tiada Parkir OKU

Penyanyi Bad Indigo mengakui rindu untuk mengunjungi bazar Ramadan namun terpaksa melupakan hasratnya itu kerana tiada kemudahan tempat letak kereta bagi Orang Kurang Upaya (OKU) disediakan di kawasan berkenaan.

Memetik mStar Online, Bad berkata sudah dua tahun dia tidak ke bazar tambahan pula keadaan fizikalnya yang terbatas serta perlu menggunakan kerusi roda.

BACA: Tayang Sipi-Sipi Wajah, Bad Indigo Dituduh Berilusi Ada Teman Wanita

“Saya cuma rindu suasana nak ke bazar Ramadan kerana dengan keadaan saya sekarang, memang susah nak jejak ke bazar kerana tiada kemudahan parking OKU.

“Kalau kena parking jauh, saya memang tak larat nak jalan. Lagi pun, saya pakai walker, jadi agak susah. Bukannya apa, kadang tengok orang muat naik gambar pergi bazar, timbul pula rasa rindu nak ke sana,” katanya.

Bagaimanapun, Bad meluahkan rasa syukur masih mampu membeli juadah berbuka puasa dengan bantuan rakan sekerja serta masyarakat sekeliling.

Menurut Bad, dia yang bekerja di sebuah bengkel di Bukit Permai, Ampang hanya membeli makanan di restoran berhampiran atau membuat pesanan daripada rakan sekerja.

“Saya sekarang kerja di bengkel. Kalau budak-budak bengkel pergi beli juadah berbuka, saya pesan saja pada mereka. Kadang-kadang, saya bawa kerusi roda naik ke jalan besar untuk melihat apa juadah yang dijual di kedai makan sekeliling.

“Orang-orang dekat sini semua dah kenal saya. Kalau saya nak lintas jalan, mereka akan tahankan kereta untuk beri saya laluan. Alhamdulillah, mereka semua memang baik dan segala urusan saya juga dipermudahkan,” katanya.

Dalam pada itu, Bad berharap pihak berkuasa lebih peka mengenai kemudahan untuk OKU serta mengakui kemudahan OKU di Malaysia masih belum meluas.

“Saya tahu bukan mudah untuk pihak berkuasa menyediakan parking OKU di bazar Ramadan. Namun, sekiranya ada pihak-pihak yang boleh melihat akan masalah ini, saya harap mereka dapatlah lakukan sesuatu.

“Sebelum saya jadi OKU, saya sendiri tidak tahu individu OKU berdepan dengan banyak masalah. Contohnya kalau saya ke pusat membeli-belah juga, banyak kedai yang sukar untuk saya masuk sebab sempit.

“Jadi saya akui kemudahan OKU di negara kita sebenarnya masih belum meluas dan mungkin kurangnya kesedaran tentang perkara ini,” katanya.


Johan As’ari Rancang Nikah Usahawan Hartanah Hujung Tahun Ini

Dalam diam, pelakon Johan As’ari sedang menjalani hubungan cinta dengan seorang usahawan hartanah yang dikenalinya sejak empat tahun lalu.

Memetik Kosmo, Johan mendedahkan dia merancang untuk menamatkan zaman bujang hujung tahun ini. Johan berkata dia dan kekasih sebelum ini bercinta jarak jauh kerana melanjutkan pengajian di luar negara.

BACA: Johan As’ari Terkilan Nama Sering Ditolak Stesen TV, Sedar Diri Dah Tak Diperlukan

“Kami sudah kenal lebih empat tahun bermula dengan percintaan jarak jauh kerana sebelum ini dia belajar di London dan sekarang tinggal di Perlis.

“Selepas mengenali hati budi, kami ada perancangan untuk berkahwin. Andai dia memang jodoh saya, paling cepat hujung tahun ini,” katanya.

Belum bersedia mendedahkan identiti kekasihnya yang dikatakan lebih berusia daripadanya, bagaimanapun Johan berkata usia tidak menjadi penghalang.

“Buat masa ini saya kenalkan dia sebagai ‘N’ yang berusia 39 tahun, tetapi usia bukan halangan malah kematangan itu membuatkan saya selesa berdampingan dengannya.

“Percintaan kami pun bukan macam pasangan lain kerana dia masih menguruskan perniagaan di utara tanah air. Hanya kepercayaan dan ketulusan yang membuatkan hubungan kami terus utuh,” katanya.

Dalam pada itu, Johan menyifatkan kekasihnya itu seorang yang pandai membawa diri dan tidak suka mengawal serta saling memahami.

“N juga seorang wanita yang pandai membawa diri, bukan jenis cemburu atau suka mengawal. Saya tak perlu telefon dia setiap hari kerana kami saling memahami.

“Sepanjang tempoh mengenalinya saya nampak kualiti dimiliki N yang membuatkan saya yakin dia calon suri hati saya,” katanya.


“Farid Seorang Bapa Yang Kasihkan Anak-Anak, Kuat Berpegang Pada Tali Allah” – Ellie Suriaty

Pelakon dan pengarah Ellie Suriaty menyifatkan aktor, Farid Kamil seorang suami yang baik terhadap isterinya, Diana Danielle. dan bapa yang penyayang terhadap dua anaknya.

Menerusi komen di Instagram Farid, Ellie turut memuji aktor itu seorang bapa yang penyayang terhadap dua anaknya iaitu Muhammad dan Nur Aurora.

BACA: “Dia Boleh Beli Kereta Baru, Beli Cincin Berapa Ribu Tapi Nafkah & Hutang Masih Tergantung”

“Farid seorang suami yang baik, seorang bapa yang sangat-sangat kasihkan anak-anaknya iaitu Che Mat dan Aurora… Farid Kamil kuat berpegang pada tali Allah SWT,” tulisnya.

Dalam pada itu, Ellie turut mendoakan agar segala urusan Farid dipermudahkan serta mengatakan pasti ada hikmah di atas apa yang berlaku.

“Pasti ada hikmah Allah SWT untuk Farid Kamil. Semoga Allah SWT permudahkan segala urusan Farid Kamil di dunia akhirat Allah SWT sehingga ke syurgawi jannah,” tulisnya.

Terdahulu, Diana mendedahkan suaminya yang juga aktor Farid Kamil sudah tidak membayar nafkah selama empat bulan malah turut berhutang dengannya.

Diana turut mempersoalkan, suaminya boleh membeli kereta baru cincin harga beribu ringgit namun nafkah dan hutang masih belum diselesaikan.


“Suara Saya Kepit Sikit, Tapi Unik Tu Ada” – Aliff Syukri

Usahawan sensasi, Datuk Seri Aliff Syukri meluahkan rasa syukur apabila ‘diiktiraf’ sebagai penyanyi nombor satu daripada penyanyi popular tanah air, Datuk Seri Siti Nurhaliza.

Difahamkan, baru-baru ini dilihat ada membalas komen usahawan itu mengatakan dia sememangnya mengenali Aliff yang merupakan penyanyi nombor satu negara.

BACA: Netizen Puji Suara Sedap, Terpukau Dengar Lagu Raya Aliff Syukri

Memetik Kopi Planet, Aliff mengakui suaranya sedikit kepit namun ada keunikannya serta berharap agar Siti dapat bersaing secara sihat.

“Saya bersyukur dan berharap agar Dato Siti dapat bersaing secara sihat. Kita dalam industri nyanyian ni mungkin ada yang suka suara nyaring.

“Macam saya… suara saya kepit sikit, tetapi unik tu ada. Kepada Dato Siti semoga menjadi seorang penyanyi yang profesional,” katanya.

Dalam pada itu, ditanya mengenai kecaman dilemparkan daripada netizen terhadapnya, Aliff berkata individu yang mengecam itu cemburu dengan dirinya.

“Saya banyak job sebab saya pun artis juga. Jadi bagi saya rezeki ini luas, dorang nak kutuk atau nak buat report polis itu hak masing-masing.

“Lagu saya pun saya jamin confirm viral. Tentang baju power rangers itu pula, anggaplah ia fesyen. Saya seorang artis dan selebriti, jadi saya boleh pakai pakaian yang unik,” ujarnya.